Grabazio data: 1996-03-31\nBerriemailea: Francisco Maya Vergara (Lesaka, 1921)\nIkertzailea: Nerea Maya Elizondo\nGai nagusia: Franciskorekin solasean.\nGaiak: aldaketak, bizimodua, dantza: ezpata dantza, denetarik, elikadura: pastelak, eskola, inauteriak, istripua, jaiak, kontakizuna, kontrabandoa, Sanferminak\n00:02:27 bizimodua Eskolatik atera eta egurra bildu, txerriekin egon edo lurra animaliaz jorratzen zuten.\n00:03:54 eskola, kontakizuna Behin eskolan maisuak atera behar izan zuen eta haurrek erlojuaren ordua aldatu zuten.\n00:05:22 istripua, kontakizuna Afaltzeko, esne hotza opilekin (taloekin) hartzea gustatzen zitzaion. Behin egosi berria zegoen esnea eta leiho kanpoan utzi zuen katilua hozten. Bera igo zen gero hoztu zenentz ikusteko, eta lehenengo katilua eta atzetik bera joan ziren leihotik behera.\n00:06:33 kontakizuna Txerrikumea eraman zutelako negarrez hasi zen eguna.\n00:08:14 elikadura: pastelak, kontakizuna Ama Donostiara oihala erostera joan zen egun batean, pastelak ere ekarri zituen. Mahai gainean utzi zituen eta berak bat jan eta katuari errua bota zion.\n00:10:12 kontakizuna Gazta maldan behera joan zitzaion eguna.\n00:12:30 kontakizuna, kontrabandoa Behin, kontrabandoan ari zirela gertatu zitzaiena.\n00:14:20 kontakizuna, kontrabandoa Paketeekin zebiltzatela, tiroka hasi zitzaizkien eta hauek paketeak askatu zituzten korrikan ihes egiteko.\n00:16:24 dantza: ezpata dantza, kontakizuna Errekako bi aldeetakoak beti haserretuta zeuden, egun batean baketu egin ziren arte. Hura ospatzeko erabaki zuten ezpata dantza egin behar zutela, bakoitza kontrako aldeko karelean. Horrez gero, sanferminetan ohitura hori dago.\n00:17:00 inauteriak Inauteriak: zakutzarrak, mutilek zakuak jantzi eta neskek bete eta josi egiten zituzten.\n00:18:17 jaiak Neguko jaiak: dena apaintzen zen eta gorri, berde eta txuri koloreko bonbilak jartzen ziren. Orkestra egoten zen eta dantzaldia. Plaza berriko jaiak: Ezpelekin apaintzen zuten. Magdalena egunean, uztailaren 22an, beste jai txikiagoa ere ospatzen zen Legarrean.\n00:20:25 inauteriak Inauteriak lehenengo han hasi ziren egiten. Eskean ateratzen ziren gazteak, gosaldu eta musikarekin ateratzen ziren.\n00:21:26 aldaketak, denetarik Lesaka asko aldatu da. Emakumeek saskia buruan zeramaten, jendeak kalean solas egiten zuen, ez ziren haserretzen, elkartasun gehiago zegoen.\n00:00:00 Sanferminak Sanferminak, musika eta festa egunez egiten zen gehiago.\nD-001-A Su navegador no es compatible con el elemento de audio. 22:06\nD-001 1.3 MB Transkripzioa


Gizakom: Ikasle ohi bat Martin Berasategirekin lanean\nMaddi Arzamendi bergararra da, 25 urte ditu, eta HUHEZIn Enpresarako Giza Zientziak ikasita, gaur egun Martin Berasategiren enpresan ari da lanean, Giza Baliabideetako teknikari moduan. Lau jatetxek eta argitaletxe batek osatzen dute Grupo Martin Berasategui enpresa, eta Maddi eta beste bi lankide arduratzen dira hor dabiltzan 115 langileen ongizateaz.\n—Zer da Grupo Martin Berasategui?\n—Grupo Martin Berasategi enpresa talde bat da. Alde batetik jatetxeak ditu: Kursaal Jatetxea, Guggenheim Jatetxea, Bodegón Alejandro, Kukuarri… Martinen Lasarteko jatetxea ez da talde horretan sartzen, Martinek berak kudeatzen du-eta. Beste alde batetik, liburuak argitaratzen ditugu, sukaldaritzari buruzkoak eta hainbat produkturen ingurukoak. Azkenekoa izan da Guggenheim jatetxeko menuen gainekoa.\n—Pozik ari zara lanean enpresan?\n—Bai. Aukera paregabea izan da niretzat GMBn lanean hastea. Oso enpresa gaztea da, munduko toki askotako jendea dago bertan lanean eta, gainera, enpresa berritzailea da, eta kulturarekin zerikusia daukana.\nOstalaritza oso gogorra da. Oso azkar mugitzen da: gaurko bazkaria ezin duzu bihar eman eta, gainera, afaria daukazu emateko; horrek eragina dauka enpresaren arlo guztietan. Errotazioa oso handia da sektore honetan, eta zaila da, adibidez, jendea aurkitzea zerbitzari lanak egiteko.\n—Zer motatako langileak dituzue?\n—Gazteak eta leku askotakoak (Espainia, Brasil, Frantzia, Grezia, Kolonbia, Txile, Argentina, Nigeria…). Eta lanbideei dagokienez, sukaldariak ditugu, zerbitzariak, komertzialak, adminstrariak, lorezainak, etab. Sukaldean praktikak egitera ere mundu osoko jendea etortzen da. Momentuan, adibidez, Japonia, AEBak, Mexiko, Argentina..., eta beste hainbat herrialdetako jendea dago.\nHorietako batzuek oso bizitza latza dute. Zenbaitetan, kanpotik etorritako jendea da, eta familia guztia euren jaioterrian dago, eta bakarrik daude hemen. Guk pertsona guztiekin etengabe daukagu kontaktua, eta arazoren bat dutenean, askotan guregana etortzen dira.\n—Nola aurkitu zenuen lan hori?\n—Iragarkia ikusi, eta curriculuma bidali nuen. Elkarrizketa eta froga batzuk eginda, kontratatu egin ninduten.\n—Gogorra egin zaizu unibertsitatetik enpresara salto egitea?\n—Lehenago ere hainbat enpresatan ibilia nintzen, unibertsitatean lana egiten nuen egun erdiz. Enpresa bakoitza mundu bat da, eta nahiz eta enpresa-kultura desberdinak ezagutu, enpresa berri batean sartzea berriz hastea da, baina esperientzia desberdinak ezagutzeak laguntzen dizu ikuspegi globalago bat izatera.\n—Giza Baliabideetako teknikaria zara hor: zeintzuk dira zure ardurak enpresan?\n—Hiru pertsonak egiten dugu lan departamentuan: giza baliabideetako zuzendaria eta bi teknikari. Hirurok denbora gutxi daramagu enpresan, pare bat urte gehienez. Beraz, hasieratik hasi gara gauzak egiten. Alde horretatik polita da, gauza asko ari gara egiten, administrazioaz gain, aukeratze-prozesuen definizioa eta ezarpena, lan arriskuen prebentzioa.\nMomentu honetan gauza horiez gain, harrera plana diseinatzen ari gara jatetxe batzuetarako. Beste batzuetan, berriz, ezarpen fasean gaude. Gauza asko daude egiteko: trebakuntza, konpetentziak, etab. Zentzu horretan, enpresa nahiko berritzailea da, eta gauza asko egin nahi ditugu. Gainera, enpresa gaztea da, eta kultura aldaketa errazago egin daiteke, baina poliki joan beharra dago. Garrantzitsua da jendeak emaitzak ikustea, ezin ditugu gauzak edozein modutan egin.\n—HUHEZIn ikasitakoak zertan lagundu dizu lanean?\n—Unibertsitatean lan egiteko modu bat ikasi nuen eta, noski, garapen pertsonal bat izan nuen. Ni nagoen enpresan oso garrantzitsua da talde-lana. Askotan hiru lankideok brometan esaten dugu pertsona bakarra bezala funtzionatzen dugula. Komunikazioa ezinbestekoa da, eta egunero ikusten dut enpresan sortzen diren gatazken iturrian ia beti komunikazio falta dela, eta horrek sortzen dituen gaizkiulertuak. Baina ez da gai erraza.\nPertsonalki, nahiko autonomoa naizela pentsatzen dut, nire lana egiteko nire espazioa eta denbora behar dut, pentsatzeko astia izan…, bakoitzak bere estiloa dauka eta hori denborarekin garatzen da.\nUnibertsitateak, noski, eragina izango du garapen horretan. Unibertsitatea bizi-esperientzia bat izan da niretzat, ez da bakarrik klasean ematen duguna, ikaskide eta irakasleekin dugun harremana…, elementu askoren multzo bat da. Orain ere egunero ikasten ari naiz. Pertsonekin egiten dugu lan, eta momentu oso onak eta gogorrak ere pasatzen ditugu, esperientzia honetatik ikasten ari naiz gauzak beste modu batean hartzen eta egiteko modu ezberdinak garatzen.\n—Nola gogoratzen duzu HUHEZIn izan zenuen esperientzia?\n—Ba oso esperientzia polita izan zen (1997-2001). Oso pertsona bereziak ezagutu eta lagun onak egin nituen.\n—Ikasketak bukatutakoan Ingalaterrara joan zinen. Zeren bila?\n—Deskonektatzera, eta, bide batez, ingelesa ikastera. Gogoan dut karrera amaitutakoan nolabaiteko “krisi” bat izan nuela. “Orain, zer?”. Distantzia batetik ikusi nahi nituen gauzak, erabakiak hartu, ez nuen nire burua enpresan lanean ikusten momentu hartan, eta kanpora joateko gogo handia neukan. Han erabaki nuen masterra egitea Giza Baliabideen Zuzendaritzan.\n—Zer esango zenioke Enpresarako Giza Zientziak ikasten hasi den bati?\n—Disfrutatzeko. Karrerak aukera asko ematen ditu. Ni, adibidez, espezializatu egin nintzen, baina posibilitateak anitzak dira. Norberak bere ibilbidea egin behar du.\nPosted by Joxe Aranzabal at 8:05:00 PM\nJoxe Aranzabal 8:45 AM\n“La dieta de Martin Berasategui” liburuak irabazi du aurten Zilarrezko Euskadi Saria, gaztelaniazko libururik salduena izan zelako liburuaren egunean, Donostian. Euskarazkoa, berriz, Joan Mari Iriondoren “Komunista.com” liburuak jaso du. Sari hori Gipuzkoako Liburu Saltzaileen Elkarteak ematen du urtero.


Lan istripuz hildako langilea Berriobeitin - Steilas\nOhar honen bidez, steilasek atzo eguerdian Berriobeiti-n (Nafarroa) gertatutako lan-istripua salatu nahi du, hainbat metroko altueratik erorita langile baten heriotza eragin zuena hain zuzen.\nAntza denez, langileak “Pinturas Lan 3, S.l.” enpresarentzat egiten zuen lan eta “Técnicas Industriales en Decoración, S.L.” (TID) enpresarekin lotura lukeen industria-eraikinean ari zen lanean, arrazoi ezezagunak tarteko erori eta berehalakoan hil zelarik.\nEgoera honetan, steilas-tik gertaera hauek eragin ahalko lituzketen balizko arrazoi guztiak zehatz-mehatz argituko dituen berehalako ikerketa eskatzen dugu, besteen artean behar bezala baimendu eta dokumentatutako babes eta lan-tresnak eskuragarri ote zeuden jakin dadin. Beharrezkoa deritzogu ikerketetan arrazoi nagusien artetik baztertuak izan ohi diren faktoreek gertaeren oinarrian izan dezaketen eragina ebaztea, enpresen arteko koordinazio eta subkontratazioarena adibidez.\nGuztiaren gainetik biktimaren senitarteko eta lankideei gure elkartasuna adierazi nahi diegu, Euskal Herrian azken boladan gertatutako lan-ezbeharren ondorioen larritasunaren aurrean gure haserre eta kezka adierazi nahi dugun aldi berean.\nZehazki azken asteetan hildakoa eragin duten Germinados del Compost (Lodosa) eta Gescrap (Noain) enpresetan izandako bi lan-istripuak kontuan izanik, atzokoak Nafarroan azken asteetan lan-istripuetan hildakoen zerrenda haundituko luke, guztira 28 eguneko epean 3 hildako izango liratekeelarik. Hauei martxoaren 26an Astigarragan (Gipuzkoa) garraiolari baten heriotza eragin zuen lan-istripua edota martxoaren 28an Befesa Zinc-Aser Erandio-ko (Bizkaia) enpresan hainbat langile (hauetako bat larri) zauritu zituen lan-istripua gehitu beharko genizkioke.\nGuztiz salagarria iruditzen zaigu egoera honen aurrean ez dela inolaz ere langileontzat lan-baldintza duin eta seguruak izatea ahalbidetuko duen berehalako neurririk hartzen, gisa honetako lan-istripuetan enpresen betegabetzeak behin eta berriro ematen diren honetan, eta guztia langileriaren osasun-babesa bermatuko duen behin betiko neurriak ezartzeko ardura duen administrazioaren pasibotasunaren aurrean gertatzen ari den bitartean.\nKrisiaren aitzakian eramandako politikek patronalak langileon segurtasun eta osasunari dagozkion betebeharrak alde batera uztea ahalbidetzeaz gain, Nafarroako 2014. urteko lan-istripu kopuruaren goranzko tendentzia sahiestea lortu ez dutela nabarmendu nahi dugu.\nHorregatik, neurri handienean langileok pairatzen dugun ezbehar-kopuruaren jatorrian kokatzen den lan-prekarietatea lantokietatik ateratzeko konpromezua berresten dugu, eta zentzu horretan, ohar honen bitartez bihar azteazkenean goizeko 10 terdietan Berriobeitiko Iturgain kaleko 16 zenbakian, TID enpresaren aurrean ELA, LAB, STEE-EILAS, EHNE eta HIRU-k protestarako deitutako elkarretaratzean parte hartzeko deialdia publiko egin nahi dugu.\njoakin2015-04-15T10:43:00+02:002015 15 apirila |Albisteak, Lan osasuna, Nafarroa|


Zein Ondasun higiezin ez daude OHZren menpe?\nZein ondasun higiezin OHZren salbuetsita daude?\nZein ondasun higiezin aurretik eskatuta, salbuetsita daude?\nBienes inmuebles cuya cuota líquida no supera los 6 euros y están exentos de IBI\nOsasun-zentro publikoen ondare higiezinak\n¿Zein da OHZren Zerga- Oinarria?\nOHZren Kuota osoa eta kuota likidoa.\nOHZren gutxieneko eta gehieneko karga-tasa


Ikuskizunak - LA CASA MÁS PEQUEÑA - Erriberriko Antzerki Jaialdia (Nafarroa)\n2020ko uztailaren 29, asteazkena - 22.00etan\nAntzerkiaren ikuspegi plastikoa eta balioen transmisioa uztartzen dituen bere ibilbideari leial, oraingoan haur errefuxiatuek jatorrizko lekutik alde egin ondoren eta haien helmuga zein izango den jakin gabe, bizi duten ziurgabetasuna jorratzen duen ikuskizunarekin datorkigu Yarleku.\nPubliko guztientzako obra honek deserrotzea eta pertsonen arteko loturek kalteberatasun-egoeretan duten garrantzia jorratzen ditu. Norbera segurtasun eta lasaitasun sentsazioarekin bizi den tokia baldin bada etxea, zein da horretarako gutxieneko unitatea? Agian besarkada bat izan daiteke etxerik txikiena?\nLaura Villanueva Arteaga eta Eva Azpilikueta.\nZuzendaritza: Rosa Díaz / Egilea: Maialen Día / Eszenografiaren diseinua: David Lainez / Eszenografiaren gauzatzea: David Lainez eta Raúl Arraiza / Jantziak: Aiora Ganuza, Hari & Ari / Musika: Asier Fernández eta Eneko Anaut / Argiztapena: David Lainez eta Livory Barbez / Argazkiak eta diseinu grafikoa: Laura Blázquez Macías / Itzulpenak: Maialen Díaz, Rachel Mastín eta Harri Larunbe / Ekoizpena: Yarleku Teatro / Banaketa: Quiero Teatro.\nLa casa más pequeña Yarleku Teatroren ekoizpen bat da.\nArgibide gehiago: www.quieroteatro.com\n“La casa más pequeña” eta “Kimera” familia eta adin guztietakoentzako antzerti-emanaldiek 10 € balio dute 5 eta 17 urte artekoentzat eta Gazte Txartela dutenentzat.


Pribatutasun-politika – Misterio de Obanos\nEuropako Parlamentuaren eta Kontseiluaren 2016ko apirilaren 27ko 2016/679 (EB) Erregelamendua betez, datu pertsonalen tratamenduari dagokionez pertsona fisikoak babesteari buruzkoa, zeinaren bidez indargabetzen baita uztailaren 11ko 34/2002 Legearen 95/46/EE Zuzentaraua (aurrerantzean, DBEO), uztailaren 11ko 34/2002 Legea, Informazioaren gizartearen zerbitzuei eta merkataritza elektronikoari buruzkoa (aurrerantzean, Datu Digitalen eta Datu Pertsonalen Babesari buruzko 3.\nEmandako datuak DBEOn ezarritako baldintzetan tratatuko dira; ildo horretan, Obanosko Misterio Fundazioak legez eskatzen diren babes-mailak hartu ditu, eta eskura dituen neurri tekniko guztiak ezarri ditu hirugarrenek baimendu gabeko galera, erabilera txarra, aldaketa eta sarbidea saihesteko. Hona hemen: Hala ere, erabiltzaileak jakin behar du Interneteko segurtasun-neurriak ez direla menderaezinak.\nIzena: Misterio de Obanos Fundazioa\nHelbidea: Foru plaza 1, 31151 Obanos (Nafarroa)\nGure bezeroek eta/edo bisitariek Obanosko Misterio Fundazioaren webgunean edo bertako langileei emandako datu guztiak datu pertsonalak tratatzeko jardueren erregistroan sartuko dira, Obanosko Misterio Fundazioaren ardurapean sortu eta mantenduko dira, ezinbestekoak baitira erabiltzaileek eskatutako zerbitzuak emateko edo gure bisitariek planteatutako zalantzak edo arazoak argitzeko. Gure politika da gure zerbitzuen erabiltzaileei buruzko profilak ez egitea.\nKontratu-harremana: gure produktuetako bat erosten duenean edo gure zerbitzuren bat kontratatzen duenean aplikatzen dena da.\nInteres legitimoa: planteatzen dizkigun kontsulta eta erreklamazioei erantzuteko eta zor diren kopuruen kobrantza kudeatzeko.\nZure baimena: gure webgunearen erabiltzaile bazara, harremanetarako formularioan agertzen den laukitxoa markatuta, baimena ematen diguzu planteatutako kontsultari edo informazio-eskaerari erantzuteko beharrezkoak diren komunikazioak bidaltzeko.\nZure datu pertsonalak ez dizkiogu inori lagako, legeren bat betetzeagatik datu pertsonalak ematera behartuta gauden erakunde publiko edo pribatuei izan ezik. Adibidez, Zerga Legeak behartzen du Zerga Agentziari informazio jakin bat ematera kopuru jakin bat gainditzen duten eragiketa ekonomikoei buruz.\nAipatutako kasuak alde batera utzita, zure informazio pertsonala beste erakunde batzuei eman behar badiegu, aldez aurretik baimena eskatuko dizugu, horri buruz erabakitzeko aukera emango dizuten aukera argien bidez.\nDatu pertsonalak bildu ziren helburuak lortzeko beharrezkoa den denboran baino ez ditugu gordeko. Kontserbazio-aldi egokia zehazterakoan, tratamenduak dakartzan arriskuak aztertzen ditugu, baita gure kontratu-, lege- eta arau-betebeharrak, datuak gordetzeko barne-politikak eta Pribatutasun-ohar eta Cookie-politika honetan deskribatutako gure negozio-interes legitimoak ere.\nIldo horretan, Obanosko Misterio Fundazioak zurekin duzun harremana amaitu ondoren gordeko ditu datu pertsonalak, behar bezala blokeatuta, akzioen preskripzio-epean.


Mobilizazioak Iruñera itzuli dira, langileriaren egoerak okerrera egin duen urte baten ostean | Ekonomia | Naiz\n2021 MAI. 01 - 15:25h\nMobilizazioak Iruñera itzuli dira, langileriaren egoerak okerrera egin duen urte baten ostean\nBakoitza bere aldetik, bereizita mobilizatu dira sindikatuak Iruñean Maiatzaren Lehen honetan. Covid-19ak eragindako pandemiak sistemaren egiturazko arazoak areagotu dituztela ohartarazi dute, eta politika sozialetan eta ekonomikoetan egin beharreko aldaketa aldarrikatu dute sindikatu gehienek.\nGlovo enpresako banatzaile bat, LAB sindikatuak deitutako manifestazioan. (Idoia ZABALETA/FOKU)\nJoan den Maiatzaren Lehena atipikoa izan zen, etxean harrapatu gintuelako, eta sindikatu batzuek online ekitaldiak egin zituzten, zein egunetan geunden ez ahazteko. Bitartean, birusak guztiei berdin eragiten ziela zioen argudioa gezurtatu zuen. Datuak hor daude: baldintza sozioekonomikoek eragina dute, eta langileria arrisku handiagoan dago. Atzeraldi sakona espero da, edo hemen da dagoeneko, eta langile-klasearen bizi-baldintzek okerrera baino egin ez duten urte baten ostean, manifestazioak itzuli dira Iruñera larunbat honetan.\nEuskal gehiengo sindikalak indarrak batu eta irudi komuna partekatu zuen iaz, herritarrei balkoietara ateratzeko deia eginez. Aurten, aldiz, mobilizazioak antolatu dituzte bai, baina bakoitza bere aldetik, deialdi desberdinekin, ordu eta leku desberdinetan, nahiz eta hauen artean metro gutxiko tartea egon.\nLAB: greba orokor baten ordua iritsi da\nLAB sindikatuak Iruñean deitutako manifestazioa 12.00ak aldera abiatu da Gaztelu plazatik, ‘Aldaketa da aukera!’ lemapean. Pentsioen aldeko, sektore feminizatuen aldeko eta zerbitzu publikoen aldeko pankartak ez dira falta izan 1.500 pertsona inguru bildu dituen manifestazioan. Ernaik ere bat egin du mobilizazioarekin, gazteen errealitatea agerian uzten zuen pankarta batekin. Hala, maiatzaren 7rako deitutako mobilizazioetan parte hartzeko deia egin du gazte antolakundeak.\nAskotarikoak izan dira oihukatu dituzten aldarriak, Iruñeko kaleak zeharkatzen zituzten bitartean: «Borroka da bide bakarra», «Accidente laboral, terrorismo patronal», «Independentzia, sozialismoa», «nativa o extranjera, la misma clase obrera» eta «Gobierne quien gobierne, las pensiones se defienden».\nGizarteari, ekonomiari eta ekologiari dagokionez, egungo sistemaren gabeziak nabarmendu ditu LAB Nafarroako bozeramaile den Imanol Karrerak, eta «eredu ekonomiko eta soziala aldatzeko beharra» azpimarratu du, «trantsizio ekosozial eta feminista baten bidez, bidezkoagoa den beste eredu baterantz aurrera egiteko».\nLAB sindikatua Gaztelu Plazan. @naiz_info pic.twitter.com/D9VvJ5pSQG\n— Ibai Azparren (@ibaiazparren) May 1, 2021\nLABen ustez, egungo egoerak ekintza sindikal eta soziala eta borroka feminista eskatzen ditu, baita «mobilizazio ziklo berri bati ateak irekiko dizkion hurrengo greba orokorra antolatzea» beharrezkoa da ere; hori dela eta, sindikatuak «hurrengo greba orokorrari buruz hitz egiten hasteko» eta «horretarako beharrezkoak diren aliantzak eta akordioak» bilatzeko prest agertu da.\nKrisi honi 2008koa bezala izango ez den irtenbidea eskatu, eta «aldaketa» bat eman behar dela azpimarratu du Karrerak, «prekarietatearekin amaituko duen eta askoz justuagoa den zerbait» ezarriko duten neurri sozialen eta laboralen bidez.\n«LABek iaz uko egin zion erakundeek eta patronalak egin ziguten elkarlanerako deiari, bilatzen zeulako denak berdin jarrai dezala eta ezer alda ez dadila», gaineratu du.\nManifestazioa amaitu ostean, bozeramaileak salatu du CEN patronalak eta Polizia espainolak oso ondo ulertu dutela LABen jarrera, eta, horregatik, joan den astean «polizia operazio bat» egin zutela sindikatuaren aurka. «Bere mezua ulertu genuen, baina hemen doa gurea: ez gaituzue geldituko eta ez gaituzue gure bidetik aterako, kalean ikusiko dugu elkar eta azkeneraino borrokatuko dugu» aldarrikatu du.\nELA: «Erreforma fiskala beharrezkoa da»\nEhunka lagunek parte hartu dute ELAk Iruñean eta «Aldaketa garaia da» lelopean antolatu duen manifestazioan. Gurutze plazatik abiatu da eta, Merindadesetik igaro denean, garbiketa sektoreko langileen kontzentrazio batekin egin du topo, eta baita Nafarroako hitzarmen baten alde borrokan ari diren egoitzetako langileen beste kontrentrazio batekin.\nMobilizazioan enplegu-erregulazioko espedientearen aurka greban dauden H&M enpresako langileen panlkarta bat eta Vianako Defontaine Ibericaren deslokalizazioaren aurkako beste bat ere izan dira.\nELAk deitutako manifestazioa Nafarroako Parlamentuaren aurrean amaituko da. pic.twitter.com/LD35bhpJjP\nAzken ekitaldia Nafarroako Parlamentuaren aurrean egin da, Pili Savedra garbiketa sektoreko ordekariak eta Susana Laia sektore soziosanitarioko ordezkariak eta Imanol Pascual Nafarroako ELAko koordinatzaileak hartu dute hitza.\nPascualen hitzetan, milioika personen osasuna eta bizi baldintzak mehatxatzen dituen osasun-krisi baten erdian «aldaketa garaia» dela aldarrikatzen du ELAk, «gero eta handiagoak diren desberdintasun sozialei aurre egiteko».\nHala ere, Pacualen iritziz, ez dirudi hartu duen norabidea hori denik eta krisiari «beste irtenbide bat» emateko erreforma fiskala beharrezkoa dela esan du. «Nafarroan dugun zerga-sistemak ez du behar adina biltzen, bidegabea da eta errenta altuei eta kapital-errentei iruzur fiskala egitea ahalbidetzen du», gaineratu du.\nIldo horretan, Pascualek gogoratu du sei urte igaro direla UPN Nafarroako Jauregitik atera zutenetik, eta, hala ere, «orduko fiskalitatea daukagu». Hala, PSNk, Geroa Baik eta Podemosek osatzen duten Nafarroako Gobernuak zerga bdiegabea iraultzeko «inolako urratsik» eman ez duela kritikatu du. «Alderantziz, neurri fiskal bakarrak Enpresen Ondarearen gaineko zerga kentzea izan baita».\nGainera, «Europako funtsek dakartzaten murrizketak» kritikatu ditu eta «erabat inkoherentea» da ELArentzat funts hauen «murrizketa baldintzak kritikatzea» eta, aldi berean, horiek ahalbidetzea, «Izquierda Ezkerrak eta EH Bilduk aste honetan Lege Dekretua baliozkotzearekin egin duten bezala».\nESK, Steilas eta CGT\nESK, Steilas eta CGT sindikatuek batera egin dute manifestazioa Iruñean. Errekoleten plazatik abiatu den mobilizazioaren ostean, pandemiarekin «krisi ekonomikoak krisi sozialarekin bat egin» duela ohartarazi dute, baina «adoregabean ez erortzea» eskatu dute, «sistema berri» baten alde borrokatzea beharrezkoa delako.\n«Ez genuen normaltasun berri bat nahi, zaharra ere ez genuelako onartzen», esan dute, eta «heteropatriarkatuaren, liberalismoaren eta gure lanpostuetan zapaltzen eta hiltzen gaituen sistemaren normaltasuna» salatu dute.\nHalaber, Europatik datozen berreskuratze laguntzei buruz ohartarazi dute ere, eta «funts horietako asko mailegu moduan» datozela eta «baldintza batzuk betetzea» exijitzen dituztela ohartarazi dute.\n«Historiako gobernurik aurrerakoiena dela esaten duen» hori kritikatu dute, «parteko orduen gehiegikeriari amaiera eman ez diolako» eta langilearentzat kaltegarriak diren lege erreformak onartu dituztelako. «Enpresei laguntzeko milioika euro mobilizatu diren bitartean, horiek ez dira lanpostu bihurtu», gaineratu dute.\nUGT eta CCOO\nCCOO eta UGT sindikatuek bat eginda atera dira kalera dute aurten ere Maiatzaren Lehenean. Manifestazioan oinarrizko sektoreetako langileak omendu dituzte pandemiaren garaian egindako lanagatik, eta gobernuei eta enpresaburuei «betetzeko garaia» dela eskatu diete.\n«Txalo zaparradetatik. soldaten igoerara, enpleguaren egonkortasunera eta zerbitzu publikoen indartzera igaro behar da», esan du Chechu Rodriguez Nafarroako CCOOko idazkari nagusiak, eta aldi baterako erregulazio espedienteak «pandemiaren lan inpaktua iritsiko den tokiraino iristea» eskatu du, baita politika sozialak eta fiskalak hobetzea ere.\nArratsaldean mobilizazioak egingo dira ere Iruñeko kaleetan zehar. Iruñerriko 22 elkarte, kolektibo eta eragile sozialek osatzen duten «M1 Soziala» ekimenak, manifestaziora deitu du, 17.30ean Iruñeko Baluarte plazatik abiatuko dena.\nIruñerriko Kontseilu Sozialistak manifestazioa deitu du ere, 18.00etan Sarasate pasealekutik abiatuko dena, «Iraultza sozialista antolatu» lemapean.\nPandemiak baldintzatuta aldaketa aldarrikatu dute Maiatzaren Lehenaren mobilizazioek


Mendia eta eskalada: 2012-03\nSOBRON Tepui sektore berria\nSektore berri bat zabaldu da Sobroneko eskalada eremuan. Gure laguna den Gorri nekaezinak, jo ta su bapatean Sobroneko horma bateri, artistaren moduan, paregabeko marrak margotu dizkio. Berak dion bezala "setogradoari" omenaldi paregabea. Bideak oraindik iha ikutugabe daude, harkaitza goiko plakan Thagia bezain mingarria da, hatzpuntak bero-bero utziko dizkiguna. Hitz gutxitan esan da, Gorriren arte lan ederera, eskerrikasko!!\nTepui sektorea, parez-pare dago Museo del Agua sektorearekin. Ekialdera du bere orientazioa eta Museo del Agua sektorearen osagarri oso ona da, batean eguzkia badago bestean itzala eta alderantziz. Urbilketa ere oso motza da, 10 minutu. Sobroneko beste sektoreetan bezala eskalada oso teknikoa da. Laster, bide berri baten informazioa eskuratuko dugu.\nEgilea: Mendia eta Eskalada ordua: 14:07 iruzkinik ez:\nTotem Trek, Amasolan\nLeitzaraneko Amasola harkaitzak ezin hobeak dira eskalada garbia egiteko. Bertan marra ederrak daude katxarreatzeko eta zailtasun nahiko eskurragarrian.\nBeheko aldean Leitzaran bidearen ezkerretara hormak bere nortasuna galtzen du bainan, harkaitzaren kalitatea sasiaren gainetik nabarmentzen da.\nEgindako marrak ez du jarraipen handirik erlaitzak topatzen dituelako bidean. Bi luzeetan zatituta dago sokatira gehiegi ez egiteko eta bigarren sokaldiaren hastapenean kokatzen den pitzadura osotasunean gozatzeko. Esan beharrik ez dago bidean ez dagoela seguru finkorik Leitzaran bidearen bilgunera iritsi arte.\nMateriala: Fisuak, Totem jokoa eta kamalot urdin eta horia.\nEgilea: Mendia eta Eskalada ordua: 21:16 1 iruzkin:


GetFeedback: Inoiz ez bezalako lineako inkestak | Martech Zone\nGetFeedback: Inoiz ez bezalako lineako inkestak\nOsteguna, abendua 12, 2013 Douglas Karr\nAzkenaldian inkesta bat egin baduzu, badakizu zeinen beldurgarriak diren inkesta tresna tradizionalen erabiltzaile interfazeak. Teknologiako liderra izatearen arazoetako bat da: zure plataforma eraikitzen eta integratzen jarraitzen duzu eta gero eta zailagoa da eguneratzea. Plataforma ezberdinekin ikusten jarraitzen dut - eta eskerrak inkestekin gertatu denarekin. GetFeedback WYSIWYG interfaze sentikorra du, inkesta ederrak sortzeko aukera ematen duena.\nIkusten duzuna da lortzen duzuna - GetFeedback-ekin inkestak zuzenean sor ditzakezu eta, ondoren, zure estiloa gehitu koloreak, letra tipoak, logotipoak eta irudiak gehituz.\nIrudi eta bideo laguntza - irudiaren eta bideoaren erabilerak sareko inkestekin konpromiso sakona (eta osatze tasa altuak) lortzen du.\nSentikorrena - Zure inkesten% 50 baino gehiago ez dira web arakatzailean ikusiko mahaigainetik edo ordenagailu eramangarritik. Gaurko inkestarako tresnak smartphone, tableta eta web arakatzaile handi zein txikientzako diseinatu behar dira.\nKanal anitzeko banaketa - inkestak edozein kanalen bidez banatzeko gaitasuna: posta elektronikoa, zure webgunea, zure bloga edo zuzenean Facebook eta Twitter-era.\nDenbora errealeko txostenak - GetFeedback-ek push jakinarazpenekin ohartarazten zaitu eta analisi tresna ugari eskaintzen dizkizu zure datuei ahalik eta etekin handiena ateratzeko.\nDatuak partekatzea - Partekatu zure emaitzak berehala lankideekin, talde osoak iritzia ikusi ahal izateko edo zure datuak Excel edo CSVra deskargatu eta esportatu ditzan.\nGetFeedback prezioak kosturik gabe hasten da eta erabileran oinarritzen da. Deskontuak urteko ordainketetarako ematen dira.\nTags: bezeroaren iritziabezeroen galdeketakbezeroen inkestakiritziaHautestontziakInkesta


ZER DIRA GANTZ AZIDO ASEGABEAK?\nGantz azido asegabeak oso garrantzitsuak dira gure organismorako; izan ere, sistema kardiobaskularraren eta buruko sistemaren funtzionamendu zuzenarekin lotzen dira.\nGantz azido asegabeen sailkapenaren baitan (sailkatzeko modu bat baino gehiago dago), ezagunena eta maiztasun handienarekin entzuten duguna honako hau da:\nOmega 3 (alfa-linolenikoa eta EPA), arrain urdinetan dagoena (izokina, berdela, sardinak, hegalaburra…), intxaurrak, txia-haziak, liho-haziak,\nOmega 6 (alfa-linoleikoa eta azido arakidonikoa; azken hori ez da gomendagarria; izan ere, hanturazkoa da eta haragi gorrietan, arrautzetan, koko-oliotan… dago); hauetan dago: beste batzuen artean, soja-olioan, ekilore-olioan, eta arto-olioan.\nOmega 7, batez ere, azaleko arazoetarako adierazita,\nOmega 9 edo azido oleikoa oliba-olioan, intxaur-olioan eta arto-olioan dago.\nGure dietaren zati handi batean mota horietako gantz osasungarriak kontsumitzen saiatu behar dugu, gure organismorako onura handiak baitituzte.


China Branding Beer Tower fabrikatzaileak eta hornitzaileak - JIAHAO APPLIANCE\nHasiera > Produktuak > Garagardo Dorrea > Branding Garagardo Dorrea\nGaragardo-dorreak marka, edari desberdinetan jar daitezke, kontsumitzaileen zapore desberdinak edatea aukeratzen dute. Garagardo-dorre-banagailua zure oporretako festetarako osagarri ezin hobea da, edozein ardo, whisky edo bourbon zaleentzat ere opari bikaina da. Pieza artistiko baten erakargarritasuna eta diseinu sendoa babesteko, edozein edaritarako opari ezin hobea da.\n1.Branding garagardo dorreaSarrera\n2.Branding Garagardo Dorrea Zehaztapena\n1.5L: 6PCS/CTN 580*390*540MM\n3L: 4PCS/CTN 450*450*630MM\n3.Branding garagardo dorrea Ezaugarriak\nErresistentzia handiko eta marraduraren aurkako material gardenez egindako hodi garbiak\n4.Branding garagardo dorrea Xehetasunak\n5.Branding garagardo dorreaKalifikazioa\nBeti aurre-ekoizpen lagin bat masa-ekoizpenaren aurretik; Beti azken Ikuskapena bidali aurretik;\nHot Tags: Branding Beer Tower, Txina, pertsonalizatua, merkea, fabrikatzaileak, hornitzaileak, fabrika, berriena, dotorea, dotorea, markak, prezioa\nGaragardo Banatzeko Dorrea


Bero izugarriak ez zuen Camille Extreme lasterketa ikusgarria zapuztea lortu - GARA\nmendi lasterketa Hitzordua\nEuskal Herrian antolatzen den mendi lasterketen egutegi oparo eta zabalak denboraldiaren erdia bete du dagoeneko. Deialdi ofizialei dagokienez, pasa den ekainaren 26an hitzordu oso garrantzitsua izan zen: Camille Extreme. Izan ere, Hego Euskal Herriko bi mendizale federazioek Mendi Lasterketen Txapelketa bezala hartu zuten Izabakoa. Lasterketaren antolakuntza, urtero bezala, Izabako Kirol Elkarteari (Adi/Ike) egokitu zitzaion. Aldiz, bi federazioek (Euskal Mendizale Federazioa eta Mendi eta Eskalada Kirolen Nafarroako Federazioa), bakoitzak bere aldetik, Izabako lasterketa aukeratu zuten beraien txapelketak joka zitezen.\nCamille Extreme lasterketak jarraitzaile ugari izaten ditu, eta, aurten ere, deialdia arrakastatsua izan da. Ziur aski, aipatu ditugun txapelketek eragina izan zuten. Hala ere, goi mailako korrikalarien parte hartzea agian ez zen izan espero zena. Aurreratu dugu mendi lasterketen zerrenda oso luzea dela, eta, horren ondorioz zein «izarren» planifikazioa kontuan hartuta, hutsune batzuk izan ziren. Neska nagusien mailan, adibidez, Oihana Kortazar ez zen Izabako irteera puntuan izan. Eta harekin batera, beste lasterkari handi batzuk ere falta izan ziren bai nesketan bai mutiletan.\nAlabaina, Camille Extremek 285 korrikalari bildu zituen irteera puntuan. Horiek guztiek jakin bazekiten proba gogorra zutela aurretik. Eta ez soilik antolatutako ibilbidearengatik. Jakin bazekiten igande horretan bero handia egingo zuela, eta iragarpenak, zoritxarrez, bete egin ziren. Afrikatik Euskal Herrira iritsitako hego haizeak termometroak 30 gradutik gora igoarazi zituen. Beroa ia ibilbide osoan sufritu behar izan zuten korrikalariek, baina, zorionez, Ezkaurre mendian behintzat tenperatura freskoagoak izan zituzten. Beroak gogor jo zuen, eta, ondorioz, bost korrikalarik lipotimia eta hidratazio arazoak izan zituzten. Besteren batek eroriko larria izan zuen, baina aparteko eraginik gabe.\nAurreratu dugun bezala, 285 lagunek eman zuten izena, eta horietarik 251 iritsi ziren «bizirik» helmugara. Antolatzaileak ere fin ibili ziren bero iragarpena ikusita, eta, ohiko zazpi anoa puntuez gain, gehiago ere jarri zituzten. Beroa nahikoa ez eta lasterkariek ibilbide izugarri gogorrari egin egin behar izan zioten aurre: 31,6 kilometro eta 2.040 metroko goranzko desnibela. Hori bai, zazpigarren ekitaldiaren ibilbideak aldaketa batzuk izan zituen, Izabako Kirol Elkartekoek asfaltoko hainbat tarte kendu eta mendi zein basoko beste batzuk jarri baitzituzten.\nBeste datu esanguratsu bat ere azpimarratu behar dugu. Aurtengo ekitaldiak 200 laguntzaile izan zituen guztira. Horren harira, antolakuntzak ekitaldi guztietan laguntzen aritu diren boluntarioen lana aitortu nahi izan zuen omenaldi xume batean.\nCamille Extreme proban gertatutakoa kirol ikuspuntu batetik aztertzerakoan, aipatu behar da beroak eragina izan zuela korrikalarien jardunean; baina, haatik, ez zuen zapuztu protagonistek eskainitako ikuskizuna. Ez ziren errekorrak hautsi, baina aipatu behar da hainbat lasterkarik eginiko lana txapela kentzeko modukoa izan zela. Mutil nagusien mailan, adibidez, Walter Becerra Ezkaurre mendia igotzen azkarrena izan zen. Nafarren mendatetik gailurrera bitartean dagoen tartea -3 kilometro eta 800 metroko desnibela ditu-, 33 minutu eta 43 segundo eskasetan egin zuen. Hain zuzen ere, Becerra izan zen Camille Extreme probaren garailea. Lasterketa ia osoa kontrolpean izan eta aise irabazi zuen. Garaileak 3.06.37 denbora egin zuen; bigarrena Jokin Lizeaga izan zen 3.38ra eta hirugarrena Mikel Iridin 6.28ra. 209 korrikalarik zeharkatu zuten helmuga puntua.\nMutiletan bezala, nesketan ere irabazleak, Izaskun Zubizarretak, ez zuen apenas arazorik izan proba poltsikoratzeko. Izaba-Ezkaurre-Izaba ibilbidea egiteko 3.52.02 denbora behar izan zuen. Haren atzetik, 9 minutura, Aitziber Ibarbia sailkatu zen. Hirugarren postua Isabel San Juanentzat izan zen; Zubizarretak 12 minutu eta 12 segundo atera zizkion. Hamabi neskek bukatu zuten lasterketa.\nBeteranoen mailan, bestalde, garaipena Lake Oiarbiderentzat izan zen mutiletan eta Zubizarreta berarentzat nesketan. Horiez guztiez gain, gazteenek ere beren tokia izan zuten; hain zuzen ere, 23 urtez azpikoek. Nagusiek ez bezala, gazteek ibilbide motzagoa izan zuten, 14,5 kilometrokoa. Zurizan hartu zuten irteera, Ezkaurrera jo zuten zuzenean, eta, gailurra zapaldu ondoren, Izaban zuten helmuga puntua. Mutiletan, ibilbide horretan azkarrena Iñigo Unanue izan zen, 1.46.06 denborarekin. Bigarrena Josu Erkizia izan zen 10.30 minutura eta hirugarrena Javier Makua ia 40 minutura. Nesketan korrikalari bakarra izan zen: Leire Fernandez.\nArestian aipatu dugu bezala, Hego Euskal Herriko bi mendi federazioek deitutako txapelketak jokatu ziren Izaban. Euskal Mendizale Federazioari dagokionez, seniorretan txapelak Becerra eta Zubizarretak jantzi zituzten. Bigarrenak Lizeaga eta Ibarbia izan ziren, eta, hirugarrenak, Idirin eta Amets Maiztegi. Beteranoetan, berriz, Zubizarreta eta Lake Oiarbide izan ziren irabazleak. 23 urtez azpikoetan, Erkiziak irabazi zuen. Eta, juniorretan, Unanuek.\nAzkenik, Nafarroako Txapelketan, nagusien mailan, garaipenak Angel Arrieta eta Jone Pelaezentzat izan ziren. Bigarren postuan Rakel Beruete eta Javier Tirapu sailkatu ziren. Eta, hirugarrenean, Iñigo Esparza.


Orri-izenak ezartzea eginbide garrantzitsua da, erraz irakurtzen eta ulertzen diren kalkulu-orriak sortzea ahalbidetzen baitu. Zure dokumentuko orri baten izena aldatzeko:\nEgin klik orriaren fitxan hura hautatzeko.\nIreki orri-fitxaren laster-menua eta hautatu Berrizendatu orria komandoa. Elkarrizketa-koadro bat agertuko da, izen berria bertan sartzeko.\nBestela, mantendu sakatuta ⌥ teklaAlt tekla, eta egin klik orri-izen batean, eta sartu zuzenean izen berria.\nOrri-izenek ia edozein karaktere izan dezakete. Hala ere, badaude zenbait muga. Honako karaktereak ez dira onartzen orri-izenetan:\nGelaxka-erreferentzietan, orri-izenak ' komatxo bakunen artean joan behar du, izenak alfanumerikoak edo azpimarra ez diren beste karaktereren bat badauka. Izen baten barruko komatxo bakun bati ihes egiteko, bikoiztu (bi marratxo bakun).\nEsaterako, orri batean A1 gelaxkari erreferentzia egin nahi badiozu ondoko izenarekin:\nOrri baten izena ez da kalkulu-orriaren izenaren menpekoa. Kalkulu-orriaren izena, hura fitxategi moduan gordetzen duzun lehen aldian sartzen duzu.\nDokumentuak 10.000 orri arte izan ditzake, eta bakoitzak izen desberdin bat izan behar du.\nAurrizki bat ezar daiteke sortzen diren orri berrietarako. Ikus Calc aukeren orri hau.\nOrri-izen berrietan aurrizkiak erabiltzea.\nTitle is: Orrien izena aldatzea


Johann Jakob Froberger - Wikipedia, entziklopedia askea.\nStuttgart, 1616ko maiatzaren 18a (juliotar egutegia)\nHéricourt, 1667ko maiatzaren 7a (50 urte)\nJohann Ulrich Steigleder (en)\nStuttgarten hasi zen musika ikasten aitarekin, koru-zuzendari baitzen hiriko gortean. Europako hiriburu askotan izan zen. Erroman (1637-1641) Frescobaldiren ikasle izan zen, eta Vienako gortean (1645) organo-jotzaile.\nBizi zela ez zen bere obrarik argitara eman, baina eragin nabarmena izan zuen bere mendeko musikan, eta ondoren, Bachenean eta Händelenean, adibidez. Italiako, Frantziako eta Alemaniako estiloak bateratuz, organorako eta klabezinerako pieza jakingarriak utzi zituen.\nWikimedia Commonsen badira fitxategi gehiago, gai hau dutenak: Johann Jakob Froberger


Lege oharra - Garoa liburudenda\nBaldintza hauek dira zu zeu (Erabilzailea) eta GAROA LIB. & WEB CONSULTING,SL (IFK/IFZ: B75038588), Trinidad, 7 / 20800 Zarautz helbidean kokatua, garoa.amilibro.com webgunea arautzeko eta erabiltzeko baldintzak.\nGaroa liburudenda hemendik aurrera la librería izango dela eta garoa.amilibro.com domeinua hemendik aurrera website izango dela.\nGorde artikuluen bilgarria, esaterako: kartoizko kutxak, etiketak eta poltsak. Ez da beharrezkoa garoa.amilibro.com-en kutxa gordetzea.\nHondatuta dagoen, behar bezala ez dagoen edo zuzena ez den produktu bat itzuli behar baduzu, garoa.amilibro.com arduratuko da itzulketa gastuez (norbait igorriko du produktu eske). Era berean, eskaria bidaltzea kosta dena bueltatuko du.\nHondatuta daudelako, zuzenak ez direlako edo behar bezala ez daudelako itzuli diren produktu guztiak egiaztatu egingo ditugu. Ikusten badugu itzuli den produktua hondatuta dagoela edo behar bezala ez dagoela, garoa.amilibro.com-ena izango da produktua fakturatzeko eskubidea, orobat horrekin lotuta dagoen beste edozein gastu.\nHortaz, eskaria epe horretan itzuli nahi baduzu eta garoa.amilibro.com-ek ez badu hutsik egin, eskaria kosta denaren dirua eta bidalketa gastuena bueltatuko dizugu, honela:\nBaldin eta erositakoa garoa.amilibro.com-en hutsegite bategatik itzuli ez bada edo produktua behar bezala badago edo ez dago hondatua edo zuzena bada, ez dizugu itzulketa gastuen dirua bueltatuko.\ngaroa.amilibro.com-en bi modutara ordaindu daiteke:\nOrdainketa modu batzuk ezin dira erabili garoa.amilibro.com-en. Ez ditugu onartzen ordainketa modu hauek:


AHTren kontrako pintadak Altsasuko EAJren egoitzan - Sakanako AHT Gelditu! Elkarlana\nEusko Alderdi Jeltzaleak ohar baten bidez salatu egin du astelehen goizaldean haren egoitzan egindako pintaketak. Abiadura Handiko Trenaren (AHT) kontrako leloak irakur litezke pintaketetan, PNV txikitzaile eta AHTrik ez, besteak beste eta begi puntuaren barruan alderdiaren siglak ere ageri dira.\nNafarroako EAJ-PNVk pintaketak AHTren eta Prestazio Handiko Trenaren (PHT) kontra dauden erradikalei egotzi die pintaketak. Jeltzaleendako kolektibo erradikal horrek “Euskadiren interes bateratu eta orokorra defendatu baino gehiago, aski duela mehatxuak eta irainak egitearekin”.\nAldi berean, jeltzale nafarrak “foru komunitatean Prestazio Handiko Trena (PHT) garatzearen aldeko jarrera” berretsi dute. Eusko Alderdi Jeltzaleak zabaldutako oharrean gogora ekarri nahi izan du Sustapen Ministerioari eskatu izan diola defendatzen duen alternatibari (alegia, Iruñea-Altsasu eta euskal Y delakoarekin Ezkion konexioa ezartzeari) “dagokion ingurumen-eragina jasotzen duen informe sakon eta zehatza egin dezala”. Nafarroako Gobernuari ere “komunikazio eta informazio estrategian gardentasun osoz jokatu dezan nafar hiritargoaren aurrean” eskatu diola ere nabarmentzen du EAJ-PNVk. Jeltzaleendako “bereziki garrantzitsua da” PHTak Altsasun geltokia edukitzea eta hori aldarrikatzen jarraituko dutela adierazi dute.\nIturria: Guaixe. Gara egunkarian agertu zen berria ere, erderaz.\naht altsasu eaj guaixe pnv


ELAk, LABek eta Steilasek ez dute bat egin Euskararen Eguneko testuarekin | Gizartea | Berria\nNoiz sortua: 2016-11-30 00:30:00\nELAk, LABek eta Steilasek ez dute bat egin Euskararen Eguneko testuarekin\nSalatu dute EAEko erakundeek sustaturiko adierazpenean «maila berean» jarri dituztela «konpromiso indibidualak» eta «erantzukizun politikoa». Agiriaren beraren edukia «erabat lausoa» dela uste dute\nErdian, Leire Txakartegi eta Edurne Larrañaga, ELAko eta LABeko Euskara arduradunak, atzo, agerraldian. JON URBE / ARGAZKI PRESS\nBabes zabala bai, baina erabatekorik ez du izango Euskararen Eguneko adierazpenak. EAEko instituzioek bultzatutako testuarekin bat egin du eragile andana batek —tartean euskalgintzako taldeak ere badira, Kontseilua buru—, baina ezezkoak ere jaso ditu. ELA, LAB eta Steilas sindikatuek jakinarazi dute ez dutela testua sinatu. Zer egin dezaket nik euskararen alde? izenburua du adierazpenak, eta, sindikatuen hitzetan, «konpromiso indibidualak» nabarmendu dituzte agirian, «erantzukizun politikoa maila berean jarriz». Adierazpenaren beraren edukia «lausoa» dela ere salatu dute. «Jaurlaritzak ez du egiazko konpromiso politikorik hartzen». Beste era bateko hizkuntza politika galdegin dute ELAk eta LABek.\nLarunbatean egingo dute ekitaldia, Bilbon, baina adierazpena bera joan den ostiralean aurkeztu zuten. Hakoba taldean bildutako erakundeak dira bultzatzaileak: Eusko Jaurlaritza, hiru aldundiak, hiru hiriburuetako udalak, eta Eudel eta Uema. Askotariko eragileek agertu diote atxikimendua adierazpenari —hezkuntzakoek, euskaltegiek, hedabideek, enpresari elkarteek...—, baita Eusko Legebiltzarreko alderdi guztiek ere. Testua bere egin du Nafarroako Parlamentuak ere —edukiari egokitzapen batzuk egin dizkiote—.\nAurkezpenean, Patxi Baztarrika sailburuordeak aitortu zuen balitekeela testuak ez gogobetetzea batzuk eta besteak. «Batzuentzat, apalegia da agian; beste batzuentzat, ñabardura batzuk behar lituzke gehitxo izan ez dadin». Ontzat jo zuen. «Adostasun dokumentu bat da. Denontzat da erosoa; denona da, eta ez da inorena».\nEdukia eta harremanak\nTestua motz geratzen dela salatu dute, hain justu, ELAk eta LABek. Eduki «erabat lausotua» duela adierazpenak, eta «egiazko konpromisorik» ez duela hartu gobernuak. «Euskararen Legeak 34 urte bete dituen honetan, normalizaziotik urrun egonik, euskarak konpromiso eta borondate politikoa behar du». Ohartarazi dute, gainera, harremanak etenak dituztela Hizkuntza Politikarako Sailburuordetzarekin, «Lan Hitz akordioa apurtu eta diru laguntzen kudeaketa hutsera mugatu zuenetik». Gobernuak orain «argazkia» egin nahi duela uste dute.\nELAk eta LABek agerraldia egin zuten zuten atzo; elkarrekin azaldu ziren bi sindikatuetako euskara arduradunak, Leire Txakartegi eta Edurne Larrañaga. Bi sindikatuk sinatu dute Euskararen Eguneko adierazpena: CCOOk eta UGTk. Steilaseko iturriek BERRIAri azaldu diotenez, haiek ere muzin egin diote dokumentua babesteari, beste bi sindikatuek emandako argudioen gisakoekin. Zehazki hezkuntza alorrari dagokionez, salatu dute euskararen kalterako neurriak hartu dituela gobernuak.\nBeste salaketa bat ere egin dute ELAk eta LABek: herritarren gain jartzen dela erantzukizuna. «Ezin dugu maila berean kokatu instituzioen eta herritarron erantzukizuna, hizkuntza eskubideak bermatzeko orduan». Ohar hori testuaren sustatzaileetako batek ere egin zuen ostiralean: Uemak. Josu Labaka, presidentea: «Erantzukizuna ezin da jarri herritarren borondatean soilik. Erakunde publikook ardura handia dugu. Egiten dugun hizkuntza politikaren araberakoa izango da bihar herri hau».\nBeste hizkuntza politika bat eskatu dute, hain zuzen, ELAk eta LABek. «Denen eskubideak bermatuko dituen politika». Adostasuna behar dela diote, «baina inori boto eskubiderik onartu gabe». Eta gogoeta hau egin dute: «Guztiok argazki batean kabitzeko garaiak dira, edo euskararen aldeko konpromisoa gehiengo zabal batek hartzeko garaiak?».\n«Fronte popularrari» aurre egin nahi dio Iturgaizek\nNafarroak koronabirusaren aurkako protokoloa aktibatu du\nItalia iparraldean sei dira jada koronabirusak hildakoak\nErabilera bultzatu nahi duen proiektu bat Urola Kostan


2016 Beroki gorria | Peru Abarka Album Lehiaketa\nGerratik ihesi Santurtziko portutik itsasontzian Ingalaterrara joan ziren umeen kontakizuna.\n“Itsasontzian sartu ginen gehienok norbaitekin geunden han. Bagenuen eskutik nori heldu edo eskua estutzen zigun norbait. Denok genuen izena, baina identifikazio txartelean gure zenbakia agertzen zen. Eta kontatzen genekienontzat, kasik lau mila neska-mutiko ginen. Hala ere, gerra aurretik, Habana trasatlantikoak Alfonso XIII zuen izena eta zortziehun lagun eramaten zituen Kuba, Mexiko edo New Yorkerako bidaietan.” […]\nPatxi Zubizarreta. 1964\nEuskal Filologian lizentziatua da. Haur eta gazte literatura idatzi izan du batik bat, baina, horrekin batera, helduentzat ere idatzi izan du. Itzulpengintzan ere aritua da, eta hainbat egunkari eta aldizkaritan kolaboratzen du.\nNabarmentzekoak dira hainbat musikarirekin eskaini izan dituen errezitaldiak (Jabier Muguruza, Pello Ramirez, Mikel Urdangarin, Joserra Senperena…).


kritiken hemeroteka » Antigoalekoa\n« Hustu ezin zen ganbara | Maiakovskiren lirika »\nAntigoalekoa Juan Luis Zabala / Euskaldunon Egunkaria, 1994-02-13\nPoesiaren esparruan aspaldidanik ezaguna dugun Luis Mari Mujikaren lehendabiziko eleberria da “Loitzu herrian uda-partean”. Abertzaletasunaren gorazarre sentikorra da, dudarik gabe, egileak lan honen bidez egin diguna, Euskal Herriari hainbeste oinaze ekarri zion 1936ko gerran kokatua eta urte batzuk geroagoko —ETAren sorrera garaiko, hain zuzen ere— bigarren kontaketa batez lagundua. Garai ezberdinetan kokatuta ezezik era diferentetan kontatuta ere badauden arren, lotura estua dute elkarren artean bi kontaketa horiek: lehendabizikoan Txomin eta bigarrenean Eneko bere semea, batean zein bestean gizonezko protagonista nagusia aberriaren aldeko nolabaiteko borrokan hilko da; eta lehenengoan zein bigarrenean bataren maitale eta bestearen ama den Axunek oinazearen zaporerik mingotsena dastatuko du, ezintasun eta etsipenez.\nKontaketa nagusian, eleberriaren tramari dagozkion gertaerarik garrantzitsuenen berri emateaz gain, gerra garai latz hartan Gipuzkoatik gertu kokatutako herri nafar batean bizi zen geroa ere isladatzen du eleberriak. Alderdi honetatik begiraturik, lan txukuna egin du idazle lizartzarrak, eta gerra hura gertuagotik ezagutzen edota, gutxien-gutxienez, nolakoa izan zen imajinatzen lagundu digu eleberri honen irakurleoi.\nKontaketa modua, hala ere, hitz batean esateko, antigoalekoa iruditu zait, dezimononikoa ez esatearren. Kontalariaren eta pertsonaien baitan dago, nire ustez, antigoalekotasun horren zama nagusia: kontalaria, omnisziente edo orojakile ezezik, esplizitoegi eta ingenuo samarra ere bada zenbait pasartetan; pertsonaiak, berriz, planoegiak, sinpleegiak, barne gatazka handirik gabekoak, ez beharbada erabat zuhur eta gisakoak zintzoen rola dutenak, baina bai pitzadurarik gabeko doilorkeria baten jabe gaiztoak eta beren kideak (kontalari orojakileak Jenaro eta Errufinoren barrenera sartu eta haien pentsamenduen berri izateko aukera ematen digun arren, ez dugu une bakar batez ere ikusten euren jokabide arimagabekoari buruzko zalantza izpirik meharrena ere dutenik).\nEgia da Luis Mari Mujikak ez duela euskal eleberrigintza modernoa baino lehenagoko garaietako idazle zaharrek izan ohi zuzen kutsu moralista erlijioso estu hura. Egia da Txomin eta Axunek ezkondu gabe dituzten harremanen ikuspegia pentsaezinezkoa izango zatekeela nobela benetan dezimononiko batean, eta baita Eufrasiaren beatukeria gehiegizkoaren karikatura barregarria ere. Baina kontaketaren formari dagokionean, ez dago, funtsean, Txomin Agirrerengandik oso urrun Mujikaren narrazioa, egundoko berrikuntza ez den arren modernoagoa gutxienez baden bigarren mailako kontaketa edo planoaren txertaketa alde batera utziz gero behinik behin.\nBadakit, jakina, ez direla kontalari ekiszientea —edo minuszientea— eta pertsonaia gatazkadunak narrazio bikainak idazteko sine qua non baldintza nahitaezkoak. Badakit, bai, teknikoegia irudituko zaiola bat baino gehiagori nire komentario hau. Baina, hara, eleberrian kontatzen den istorioari berari halako indar berezi bat somatu izan banio, edota euskararen erabileran “Auspoa” saileko liburuen ezaugarri izan ohi diren gatz eta piper bixi horien aztarnarik aurkitu izan banu, ez nukeen neuk ere azalpen tekniko horietara joko.\nLehen esan dudan bezala, ohiturismoaren aldetik, gerra garaiko giroaren isladatzeko eragatik, interesgarria iruditu zait Mujikaren lana. Kontaketa berari, aldiz, forma aldetik antigoalekoa ezezik, ahul samarra ere iritzi diot aukeran. Dena den, aitortu behar zaio egileari 1992ko Txomin Agirre saria irabaztera ere iritsi zen eleberri itxurazkoa, taxuzkoa, osatzen asmatu duela behintzat, hasi eta buka, eta ez da gutxi. Hori ez dago nornahiren esku, eta horrenbeste egiten asmatu duenak gehiago egiten ere asmatuko du hurrengoan.


Erregistratu – Animación 3D Navarra\nHasiera / Erregistratu\nIkastaroen izen ematea Nafar Lansare ikastaro eskaintza ataletik egiten da.\nPausoak hurrengoak dira:\nNahi duzun ikastaroa hautatu eta sartzeko “Izena eman ezazu” botoia sakatu behar duzu. Nahi baduzu, hainbat ikastarotara apunta zaitezke, nahiz eta haietako batean soilik parte hartu ahal izango duzu haietako 3 aldi berean egiten direnez gero.\nPosta elektroniko (email) bat bidali behar diguzu eta Curriculum akademikoa edo/eta profesionala erantsi. Proiektu edo egindako lanen link-a sartzea garrantzitsua da (bideoak, irudiak, animazioak, etab.).\nAurkezpen gutun bat bidali iezaguzu aukeratutako ikastaroa egiteari begira zure motibazioak zeintzuk izan diren azalduz.\nInformazio hau cursos@clavna.com posta elektronikora bidali behar duzu\nIkastaroetako irakasle taldeak hautapen prosezua burutuko du, eskainitako heziketara hobeto egokitzen diren curriculum-ei lehentasuna emanez.\nIruñatik kanpo bizi, familia kontziliazioaren konpromisoak edo aniztasun funtzionala duren ikasleen bekak lortzeko aukera begira ezazu.\nEskuragarriak diren bekak ikusi.


China 1550nm Erbium Doped Fiber Amplifier ZOA1550HW Fabrikazioa eta Fabrika | Zongju\nZOA1550HW serieko potentzia handiko EDFA modu bakarreko zarata txikia eta linealtasun handia du. Ondo egindako CWDM-k 1490nm / 1310nm OLT eta ONU datuen korrontea integratu du zuntz bakarreko transmisioan EDFAren bidez, osagai kopurua murriztuz eta sistemaren errendimendua eta fidagarritasuna hobetuz. Konponbide malgua eta kostu baxua eskaintzen du CATV metropoli eta hiri ertainen azalera handiko estaldurarako.\nZOA1550HW serieak APC, AGC, ATC kontrol osatuak ditu, beroa barreiatzeko diseinu bikaina, PUMP laserraren denbora luzeko lana eta funtzionamendu egonkorra bermatzen dituena. Atzeko paneleko RJ45-ek SNMP sareko interfazea eskaintzen du. LCD zabalak unitate osoaren parametro guztiak eta kezkagarriak erakusten ditu. Laserra automatikoki itzaliko da energia optikoa falta bada; laserrarentzako segurtasun babesa eskaintzen du. Irteera optiko guztiak aurrealdeko panelean daude (bezeroak zehazten duen atzeko panelean egon daitezke). ZOA1550HW serieak modu bakarreko ponpa, EDFA eta ponpa anitzeko integrazio teknika hartzen ditu. Zarata gutxirako optimizatuta, bideoaren, ahotsaren eta datuen seinaleen transmisio argia ahalbidetzen du. Zarataren zifra eta fidagarritasuna Yb / Er anplifikadore bikoitzekoak baino askoz hobeak dira.\n1RU xasis, irteerako potentzia totala> 1000mW, 8 lotura gorako portu optikoak, OLT + 8 1550nm irteerako ataka optikoetarako, 1310/1490 datu korrontea biderkatu.\n2RU xasis, irteerako guztizko potentzia> 4000mW, gehienez. 32 lotura gorako portu optikoak, OLT + 32 1550nm irteerako ataka optikoetarako, 1310/1490 datu korrontea biderkatu.\n(1) Kalitate handikoa: lehengo klaseko ponpak 980nm hartzen ditu anplifikatzeko seinale txiki gisa, ondorengo klaseak 980nm potentzia handiko modu anitzeko ponpa hartzen du, potentzia optikoa softwareak optimizatzen du EDFAren zarata zifra minimizatzeko eta sistemek CNR bikaina lortzeko. .\n(2) Malgutasuna: errendimendu handiko konmutazio-iturri integratua, 85 ~ 265Vac-eko hiri-sareko tentsioan funtziona dezake, baita aukerako DC48V iturri bat ere (erreserbak behar dira); xasisaren hozte tenperatura kontrol automatikoa. Atzeko paneleko hozkailu mekanikoak (haizagailu bikoitzak) beroaren sakabanaketa egiten laguntzen du ponpa laserra babesteko\n(3) Intuitiboa: mikroprozesadorez hornitutako makinak laserraren lan egoera kontrolatzen du, panelaren LCD leihoak funtzionamendu parametroak erakusten ditu.\n(4) Sare mota: Aukeratu pieza osoko egoera kontrolatzeko transponderaren bermea estandar nazionala betetzeko eta SCTE HMS estandarrarekin bateragarria izateko, sarearen kudeaketa kontrolatzeko gaitasunak ahalbidetzen ditu.\n(5) CWDM: ondo burututako CWDM integratua 1490nm / 1310nm OLT eta ONU datuen korrontea integratuta.\nCATV Eragiketa uhin luzera (nm)\nOLT uhin luzera (nm)\n1550nm pasako uhin luzera galtzea (dB)\n1310 / 1490nm pasako uhin luzera galtzea (dB)\nUhin-luzera 1490 / 1550nm arteko isolamendua (dB)\nCATV sarrerako potentzia (dBm)\nIrteerako potentzia osoa (dBm)\nAtaka bakoitzeko irteerako potentzia (dBm)\nIrteerako ataka kopurua\nIrteerako potentzia bakoitzaren aldea (dB)\nZarata irudia (dB)\nSistemaren CNR hondatzea (dB)\nPolarizazioaren mendekotasun irabazia (dB)\nPolarizazio moduaren sakabanaketa (ps / nm)\nPonparen energia ihesak (dBm)\nOihartzunaren galera (dB)\nEnergia hornidura (220VAC) (V)\nEnergia kontsumoa (W)\nLaneko tenperatura. (° C)\nBiltegiratze tenperatura. (° C)\nNeurria (W) × (D) × (H) (″)\nOharra ZOA1550HW serieko irteera potentzia desberdina duten unitate guztiak 2RU estalkian egon daitezke.\nAurreko: Etapa erdiko sarbidea EDFA (ZOA1550MC)\nHurrengoa: Mini transmisore optikoa (ZTX1310M / ZTX1550M)


UPV/EHUren Zientzia Asteak 17.000 bisita jaso ditu - Info - UPV/EHU\nInprimatu UPV/EHUren Zientzia Asteak 17.000 bisita jaso ditu\nUPV/EHUren Zientzia Asteak 17.000 bisita jaso ditu\nFernando Tapia Zientzia Garapeneko eta Transferentziako errektoreordearen iritziz, "Zientzia Astea lehen mailako gertaera gisa finkatu da Euskadin zientziaren eta teknologiaren dibulgazioaren esparruan. 26.000 pertsonak baino gehiagok, gehienak nerabeak, aurten antolatutako jardueretan parte hartu izanak Zientzia Asteak kultura zientifikoa zabaltzeko tresna gisa duen balio handia erakusten du, belaunaldi gazteenen artean bokazio zientifiko-teknologiko berriak sustatzen lagun dezakeena. Horregatik guztiagatik, UPV/EHUk jarduera hau modu erabakigarrian babesten jarraituko du ".\nZientzia Astea Donostian. Argazkia: Gorka Estrada. UPV/EHU\nJaitsi fitxategia(jpg, 2.33Mb)\nZientzia Astea Barakaldon. Argazkia: Mikel Mtz de Trespuentes. UPV/EHU\nJaitsi fitxategia(jpg, 10.61Mb)\nBertsoZientzia Zientzia Astean. Argazkia: Mikel Mtz de Trespuentes. UPV/EHU\nJaitsi fitxategia(jpg, 9.24Mb)\nJaitsi fitxategia(jpg, 7.97Mb)\nEneko Axpe, NASAko fisikaria Barakaldon. Argazkia: Mikel Mtz de Trespuentes. UPV/EHU\nJaitsi fitxategia(jpg, 8.16Mb)\nHitzaldiak Zientzia Astean. Argazkia: Mikel Mtz de Trespuentes. UPV/EHU\nJaitsi fitxategia(jpg, 8.76Mb)\nZientzia Astean Donostian. Argazkia: Gorka Estrada. UPV/EHU\nJaitsi fitxategia(jpg, 1.10Mb)\nZientzia Ikuskizuna Zientzia Astean. Argazkia: Mikel Mtz de Trespuentes. UPV/EHU\nJaitsi fitxategia(jpg, 10.54Mb)\nZientzia Club Zientzia Astean. Argazkia: Mikel Mtz de Trespuentes. UPV/EHU\nJaitsi fitxategia(jpg, 8.52Mb)\nZientzia Astea Gasteizen. Argazkia: Nuria González. UPV/EHU\nJaitsi fitxategia(jpg, 9.98Mb)\nJaitsi fitxategia(jpg, 9.02Mb)\nJaitsi fitxategia(jpg, 1.15Mb)


Oarsoaldeak jardueraren 25 urte betetzen ditu eta bere mugarri garrantzitsuenak aurkeztu ditu | Lezo.eus\nOarsoaldeak jardueraren 25 urte betetzen ditu eta bere mugarri garrantzitsuenak aurkeztu ditu\nDagoeneko oso urruti dago gure eskualdeko lau udalerriek (Errenteria, Lezo, Oiartzun eta Pasaiak) Oarsoaldea Eskualdearen Garapen Agentzia sortzea erabaki zuten data hura.\nUrte hauetan Agentziak bertan lanean diharduten pertsonen inplikazioari esker eta erakundeak berak lankidetza egituratu duen erakunde, enpresa, pertsona ekintzaile eta eragileen laguntzaz proiektu asko eta ugari gauzatu ditu. Dena den, horiek guztiek helburu bakarra izan dute, hain zuzen, gure eskualdean bizi diren pertsonen bizia hobetzea, Oarsoaldeak duen jardueraren arrazoi eta jomuga baitira.\nHorregatik, agentziak esku hartzen duen eremu desberdinetan ibilbide luze honetan lortutako mugarri garrantzitsuenak azpimarratu ditu:\nJada 1993. urtean sortutako lehenengo zerbitzuak pertsona langabetuentzat izan ziren. Ordutik, eskualdeak 71.723 biztanle baditu, guztira 65.842 pertsonari eskaini zaio arreta Enplegu Zerbitzuaren bitartez.\nBehar ezberdinen aurrean, eskualdean enplegu plan eta programak garatuz joan dira talde desberdinentzat. Besteak beste, hona hemen horietako batzuk:\nGAZTEENTZAKO PROGRAMAK, EMAKUMEENTZAKO PROGRAMAK; hala, 2000. urteaz gero, 1.725 emakume kontratatu dira; PRESTAKUNTZA SENDOTZEKO PROGRAMAK, 256 ikastaro kudeatu ditugu eta 3.840 pertsonak parte hartu dute; EKONOMIA SOZIALA, mugarri garrantzitsuena Oarsotek gizarteratze-enpresa abian jartzea izanik; LUZAROAN LANGABEZIAN DIRAUTENENTZAKO PROGRAMAK, DESGAITASUNA DUTEN PERTSONENTZAT PROGRAMAK, LAN ETA BIZI PERTSONALA BATERAGARRI EGITEKO PLANAK, etab.\nEra berean, Enplegu Saila eragileen artean sarean lan-eredua egituratzen joan da. Ildo horri eutsiz, 2010. urtean halakoa abian jarri zuen udaletako gizarte zerbitzuekin batera lan egiteko. Bi zerbitzuen arteko deribazioak lan prozesuei eta bitarteko erkideei buruzko akordioak sustatu zituen, zailtasun handienak dituzten pertsonak gizartean eta lan-merkatuan sartzeko.\n1993. urtean, agentziak eskainitako lehenengo zerbitzuen barruan, enpresekin lanean hasi zen. Helburua industria-sare berriztatzailea, lankidetzan jarduteko prest zegoena, bultzatzea zen eta urte hauetan guztietan zehar xedea mantendu da. Urteen poderioz, eskualdeko enpresa-sarea asko ezagutu dugu eta, ondorioz, proiektu zehatzak ardaztu dira, enpresei eta lurraldeari balioa emateko.\n1999. eta 2003. urteen artean Oarsoaldeak Euskadin eskualde-eremuan industria-lurzorua sustatzeko lehenengo sozietate publikoa sortu eta abian jarri zuen. Hori OARSOALDEKO INDUSTRIALDEA zen eta egun BIDASOA OARSOKO INDUSTRIALDEA deritza. Horri esker, urte hauetan INDUSTRIA GUNE BERRIAK sortu dira, hala nola, Txirrita-Maleo, Masti-Loidi, Egiburuberri (Errenteria), 103-Sagasti (Lezo), Bordalaborda (Nabalaldea-Pasaia)…\nKrisialdian zailtasunak zituzten enpresekin lan egin du Garapen Agentziak (GARAITUZ). Gaur egun 4.0 Industriaren (4.0 INDUSTRIA) paradigmaren aurrean enpresei ekintza-plana bideratzen laguntzen die eta sektore desberdinetan lankidetza bultzatzen du. Lan horren ondorio dira nekazaritza-elikagaien industrian GURE MARKET edo energiaren sektorean OARSOALDEA PIZTEN.\n1998. urtean pertsona ekintzaileentzat zerbitzua abian jarri zen eta lehenengo ekosistemak sortzen hasi ziren, besteak beste, enpresen zentroa. Zerbitzua hasi zenetik 3.471 pertsonari eskaini die arreta eta guztira 611 enpresa sortu dituzte gure eskualdean.\nPERTSONA EKINTZAILEEN EGUNA, ideien lehiaketak, zuk egin dezakezu! TPA PROIEKTUA (Zuk egin dezakezu!), programak, jardunaldiak, tailerrak, inspirazio-saioak... Ekintza asko gauzatu ditu gure eskualdean espiritu ekintzailea inspiratu eta eragiteko.\n2013. urtean, agentziara hurbiltzen ziren pertsonen beharrak ikusi ostean, pertsona ekintzaileen erkidegoa sortzea erabaki zuen eta lankidetza nahiz onura erkidea balioa hartzen hasi ziren. Erkidegoari Herrilab esan zitzaion eta eskualdean ekintzailetza kudeatzeko modu berriaren jatorria izan zen.\nHorren harira, proiektu berriak garatu dira eta lankidetzak zeregin nagusia izan du. Nolanahi ere, lurralde-garapenerako funtsezko bihurtu da eta, gainera, Oarsoaldeako Ekintzailetza Zerbitzuak erronka desberdinei erantzuten laguntzen du: pertsona ekintzaileen enplegagarritasuna hobetzea; enpresen, garapen agentziaren eta Lanbide Heziketako zentroen artean sinergiak sortzea eta enplegua eratzeko berrikuntza sustatzea.\nBilakaera horren ondorioz, 2016. urtean HABIAN! lehenengo haztegia sortu zen Errenteriako Torrekua eraikinean. Lankidetzan ekintzailetza proiektuak sormenezko jarduerak barneratzen ditu eta bi proiektu aurki daitezke: bata, teknologia berriekin zerikusia duena eta, bestea, artisautzarekin.\nBilakaera eta eredu ekonomiko berrien bidez eta pertsona erdian jarriz balio berriak bultzatzearen babespean, Oarsoaldean ekintzailetzak ikuspegi berria lortu du.\nGure eskualdearen NORTASUNA, zalantzarik gabe, gure garapen turistikorako ereduaren ezinbesteko oinarria izan da 1997. urtean Turismo Saila sortu zenetik. Baliabideak, ekipamenduak eta jaialdiak sortzea, bisitatu ahal izateko. Horiek guztiak eskualdearen nortasunean funtsatuak daude: mendian ibilbideak, Arditurriko meategiak, Albaola Itsas Faktoria, itsas jaialdia… Horrez gain, Atlantikaldia edo Pasaia Itsas Festibala jaialdietan laguntza eskaini du eta eremu horretan ere Oarsoaldearen nortasuna azpimarratzeko garatu dira.\nENPRESA ETA ZERBITZU BERRIAK eratuz sektore turistikoa landu eta aktibatu da eta tailer, dastapen, bisita gidatu eta abarren bidez aditzera ematen dira. SICTED eta TICS programak garatzeari esker, gure eskualdeko turismo-enpresen lehiakortasuna hobetu da.\nAgentziako Turismo Sailak eskualdeko biztanleei eta bisitariei arreta eskaini die eta beraiekin sentsibilizazio-lanak egin ditu. Lan horren ondorioz, turismoaren bilakaera oso positiboa izan da eta datuek hala islatzen dute. 1997. urtean bulegoetan 257 bisitariri eskaini zitzaion arreta, 2018. urtean, ordea, 35.181 pertsonari. Era berean, urte hauetan ostatu-enpresa ugari sortu da, zerbitzu turistikoekin batera, eta turismo baliabideak aktibatu dira. Ildo horri jarraiki, 1997. urtean 10 enpresa bazeuden, 2018. urtean 43 daude.\n5. HIRI-BERRIZTAPENA ETA MUGIKORTASUNA:\n1999. urtean Hiri-Berriztapen Zerbitzua sortzea erabaki zen hirigintzaren ikuspegitik birgaitze-ekintzak gauzatzeko xedez, eskualdeko udalekin batera egin behar baitziren. Urte hauetan guztietan laguntzen kudeaketa eta aholkularitza zerbitzua eskaini da eta eskualderako garrantzitsuak ziren proiektuen gestio teknikoa burutu ere bai. Nagusiki, bizilagunen erkidegoekin lanean aritu da.\nUrban-Pasaiako Badia bezalako proiektuei esker, eskualdeko bidegorrien sare nagusia amaitu zen. Aurrekoaren harira, gure zerbitzuaren izena aldatu eta Hiri Berrikuntza eta Mugikortasun Zerbitzua izatera pasa zen. Enplegu Saila ere sendotu zen eta Izartu I eta IIrekin eskualdeko zona asko suspertu ziren.\n2011. urtean ingurunea errespetatzeko lerrokatutako ekintzen artean Eskualdeko Mugikortasun Batzordea sortu zen eta garapen iraunkorra sustatzeko planak eta ekintzak egikaritzen hasi ziren.\nHiri Berrikuntza Zerbitzuaren bitartez, gure udalerrien irudia eta erosotasuna hobetzearen ildotik, birgaitze integraturako guneetarako (ARI guneak) laguntzak kudeatu dira gure lau udalerrietako 12 auzotan.\nGainera, sailak ASAP – OIARTZUNEN ETXEBIZITZA HUTSAK ALOKATZEKO ZERBITZUA eskaintzen du, hiri-berrikuntza eta mugikortasunari buruzko eztabaida-gune eta batzordeak koordinatu eta horietan parte hartzeaz gain.\nOarsoaldeako Euskara Batzordea 1999. urtean sortu zen eta ekintza nahiz proiektuez baliaturik, talde ezberdinekin alderdi desberdinak lantzen hasi zen, gure eskualdean euskara gehiago ezagutu eta erabiltzeko.\nEUSKARA OARSOALDEKO KOMERTZIORA proiektuak, esaterako, eskualdeko euskara saltoki eta ostalaritza-establezimendu guztietara eramaten du eta harrera nahiz partaidetza handiak dira.\n2005az gero, eskola-kirola eskualdean profesional bihurtu zen. Entrenatzaileen lan-baldintzak hobetu ziren, baita saioen kalitatea ere eta euskararen erabilera orokortu zen. Gaur egun entrenatzaileen % 100 euskalduna da eta 23.675 neska-mutilek parte hartu dute eskola-kirolean urte hauetan guztietan.\nBestelako programak, hala nola, Kuadrillategi gaur egun gazteentzat erreferentzia da eta Oarsoaldeako Euskara Batzordeak koordinatzen ditu.\nNortasuna, lanaren munduan euskara normalizatzeko sareak, planak eta proiektuak sortzea, lanpostuan euskaraz prestakuntza egin ahal izatea eta familia, neska-mutil, gazte, ikasle eta etorkinekin egindako lana dira zerbitzuaren eguneroko jardunean gidariak. Horien guztien azken helburua da eskualdean euskara normalizatzea eta erkidego euskalduna trinkotzea.\n7. KONTSUMO BULEGOA:\nOarsoaldeako Kontsumo Bulegoak, 1995. urtean ateak zabaldu zituenetik, 24.615 pertsonari eskaini dio arreta eta hasieratik kontsumitzaileei arreta emateaz gain, horiek prestatzen ditu jakinaren gainean egon daitezen eta beren eskubideak nahiz eginkizunak ezagut ditzaten, kontsumo arduratsuan jardun ahal izateko.\nOarsoaldeak 2015. urtean diagnostikoa egin eta energia plana diseinatu zuen. Ildo horri eutsiz, planak aurrez ikusten dituen sentsibilizazio-jardueren barruan, eskualdeko administrazio publikoetan hornidurak kudeatu eta energia kontsumoa hobe kontrolatzeko ekintza zehatzak garatu dira. 50x50 ikastetxeetan energia-eraginkortasunerako proiektua eta eskualdean energia-eraginkortasuna hobetzeko eraikinak birgaitzea dira beste adibide batzuk.\nUrte hauetan, jarduera honetaz guztiaz gain, Oarsoaldea eragileekin, erakundeekin, enpresekin, ikastetxeekin eta pertsonekin lankidetzan aritu da eta sozietate desberdinetan parte hartzen du, hala nola, Bidasoa Oarsoko Industrialdea S.A., industria-inbertsioa eta -ekimena sustatu eta bultzatzez arduratzen den sozietatea. Oarsotek S.L., lan-merkatura iristeko zailtasun bereziak dituzten pertsonentzat gizarte eta lan-merkatuan sartzeko enpresa. Badia Berri S.A., Pasaiako Badia berritzera bideratutako laguntzak kudeatzeko sozietatea, eta Euskal Eurohiria Garatzeko Mugaz Haraindiko Agentzia, eskualdea garatzeari begira Eurohiria abian jartzeko sortutakoa.\n2018. urtean udalen bitarteko propio kalifikatu zen eta lurraldea garatzeko gobernamenduaren eredu berrian murgilduta dago. Azkenekoa Gipuzkoako Foru Aldundiaren eta garapen agentzien arteko lankidetzan oinarritzen da. Laburbilduz, orain arte emandako urratsekin batera, erronka, mugarri eta plan estrategiko berrietarantz agentziaren bidea adierazten dute eta bidea egiteari eutsiko zaio.\nEta orain zer? Hemendik aurrerako urratsak\nESKUALDEKO PLAN ESTRATEGIKO berriari erreparatuz, garapen agentziak etorkizunerako bere lan-lerroak planteatuak ditu eta horien bidez itsasoari lotutako ekonomia, berrikuntza sormena, ekintzailetza eredu berriak bultzatuko dira. Pertsonekiko arreta, turismoaren sektorea, gaitasuna duen jarduera, eskualdea erakargarria dela kontuan hartuta. Saltoki txikiak, gure aliatuak. Talde gutxietsiak lan-merkatuan eta gizartean sartzea sustatuko du eta natur baliabideak erabiltzeko modu berriak bultzatuko ditu: tokiko nekazaritza-ekoizpena eta geoaniztasuna.\nNolanahi ere, inplikazio, profesionaltasun, lankidetza, ezagutza, adeitasun handiz egiten jarraituko dugu eta hor egongo dira gure eskualdea eta biztanleen bizi-kalitatea hobetzen jarraitzeko gogoak.\n25 mugarri esanguratsuenak bideo honetan ikusi ditzakezu\n25 urtetako mugarrien dokumentua hemen.\n2018.urtean gauzaturiko proiektu eta egitasmoak ikusteko hemen duzu sarbidea:


snoid – Blogariak.net\nsnoid wrote a new post, Parliament – Bop Gun (Endangered Species), on the site NG samples Duela 7 hilabete\nKasu honetan, berdintsu hasten diren bi kantez gain, era beretsuan ere hasten diren bi album ditugu hizpide; izan ere, bietako lehen doinuak bikiak baitira. Goazen bada Parliament taldearen diskoko lehen […]\nsnoid wrote a new post, Maceo Parker – Pass The Peas (live), on the site NG samples oraintxe bertan\nTopatu dugun bertsiorik a […]\nsnoid wrote a new post, Curtis Mayfield – Move On Up, on the site NG samples oraintxe bertan\nAiako Txikitoren beste bidaideetako bat Curtis Mayfield izan daitekeela uste dugu. Izan ere, bere “Move on up” entzutetsuko bongo erritmo bizi bikaina buruan dugunez, hemen gehitzea erabaki dugu.\nsnoid wrote a new post, Steve Cropper – Land Of 1000 Dances, on the site NG samples oraintxe bertan\nAiako Txikito mila dantzen lurraldean dabil, hiri gerrilaren dantza barne. Adi intro errepikatuaren ondoren (3. seg) eta piezaren bigarren zatian (19.etik aurrera) itzultzen den perkusioari.\nGuda dantza […]\nsnoid wrote a new post, Steve Cropper – Crop Dustin, on the site NG samples oraintxe bertan\nAiako Txikito osoki maisulan bat den arren, oraingoan sarrerari erreparatuko diogu bereziki, introa berezia baitauka.\nIzan ere, Steve Cropper bera dugu intro mitikoaren atzean. Gitarrajole funtsezkoa, Stax […]\nsnoid wrote a new post, Defunkt – Ooh Baby, on the site NG samples oraintxe bertan\nDefunkt taldea funtsezkoa da NGSamples unibertsoan. Oraingo honetan, bateria sarkor horri erreparatu behar diogu, etengabe «ohh baby!» oihuka dezakegun bitartean (ad libitum, otoi!). Atal batzuk zoragarriak d […]\nsnoid wrote a new post, Defunkt – For The Love Of Money, on the site NG samples oraintxe bertan\n70. hamarkadan The O’Jays talde aski famatuaren hit baten bertsioa egin zuen Defunkt taldeak, humanook diruzaletasunarekiko dugun joera nabarmenduz. Hasieratik belarrietan sartuko zaizun punteo azkarrari […]\nsnoid wrote a new post, Laurie Anderson – O Superman, on the site NG samples oraintxe bertan\nImajina ezazu 80. hamarkadako Kaki, Laurie Andersonen zuzeneko batean erabat txunditurik, amerikarrak ahotik laser izpi koloretsuak botatzen zituen bitartean abesten zuela ikusten. Izan ere, audioa entzunez […]\nsnoid wrote a new post, Willie Colón – Me voy, on the site NG samples oraintxe bertan\nBisitari iraultzailea Hego Ameriketan da bere nagusitasuna erakusten eta hori guztia girotzeko, Los Van Van handiez gain Willie Colón ere ezin zen falta. Bere hit handienetakoa izan zen 1990.ean kanta […]\nsnoid wrote a new post, Los Van Van – Sólo quería bailar lambada, on the site NG samples oraintxe bertan\nSample hau zehazki lortu ez dugun arren, badakigu abesti honen zuzeneko bertsio batean dagoela bilatzen duguna. Izan ere, sampleaturiko ahotsak “yo sólo quería (eso mami)” baitzioen, abesti baten izenburua de […]\nsnoid wrote a new post, De La Soul – Millie Pulled a Pistol on Santa, on the site NG samples oraintxe bertan\nDe La Soul tarteka sampleatu behar izan du Negu Gorriak taldeak. Ez zaigu kasualitatea iruditzen, talde amerikarrak dauzkan doinu goxoekin maitemintzea oso erraza baita, duela hamarkada batzuk zen […]\nsnoid wrote a new post, Peter Gabriel eta Nusrat Fateh Ali Khan – Taboo (Natural Born Killers OST), on the site NG samples oraintxe bertan\nSample zoragarri hau Mikel Abregok txibatu zigun; zoragarria dela diogu, zinearen munduarekin lotura zuzena izateaz gain, kantuaren atzean dauden egileak ez direlako nolanahikoak.\n90. hamarkadako […]\nsnoid wrote a new post, Al Green – Take me to the river, on the site NG samples oraintxe bertan\n1974. urteko kanta honetako introa entzuteak zure gogamenarengan eragin itzela ukan dezake. Hala ere, bukaeraraino entzuteko moduko pieza da honakoa; izan ere, Al Greenek ez baitzeukan Otis Reddingek ez zeukan […]\nsnoid wrote a new post, Maceo Parker – Got To Get U, on the site NG samples oraintxe bertan\nGutxi egongo da munduan Maceo Parker bezain ospetsu den saxofonistarik. James Brownen orbitako musikari honek zuzeneko disko honekin bideratu zuen bere bakarkako ildoa 90. hamarkada hasieran. Entzutekoa, […]\nsnoid wrote a new post, Arthur Conley – People sure act funny, on the site NG samples oraintxe bertan\nSam Cooke eta Otis Redding artean koka genezakeen Arthur Conley handia ere ez zuen ahaztu Irungo boskoteak. Gorria zenentz ez dakigu, baina homosexuala zela bai; barkamenik gabeko bekatu horren ondorioz, […]\nsnoid wrote a new post, Dennis Brown eta Gregory Isaacs – Jealousy, on the site NG samples Duela 2 urte\nGregory eta Dennisen diskorik entzun ez duen reggaezale bat ez da benetako reggaezale bat. Izan ere, ia kontaezinak diren diskografiak dauzkate beraien izenen atzean, bakarka nahiz beste artistekin batera. […]\nsnoid wrote a new post, Defunkt – Defunkt, on the site NG samples Duela 2 urte\nFesta gogoz dantza egin nahi duen Joseph […]\nsnoid wrote a new post, James Brown And Full Force – She Looks All Types A' Good, on the site NG samples Duela 2 urte\nKortatuk Iruñean “Azken Guda Dantza” ospatu zuen urte berean, Soularen Aitabitxiak Full Force taldearekin batera disko bat atera zuen. Loop funkyak osatzeko iturri agortezina izaten jarraitzen zuen gu […]\nsnoid wrote a new post, Prince – New Position, on the site NG samples Duela 2 urte\nPrincek ere ezin izan zion iskin egin Negu Gorriaken sanpleatze ariketari. Izan ere, New Position izeneko pieza labur honen sarrerako erritmoarekiko indiferentzia erakustea ia-ia delitu baita. Metronomo […]\nsnoid wrote a new post, Otis Redding – Good To Me, on the site NG samples Duela 2 urte\nFermin Muguruzak publikoki behin baino gehiagotan esana du, berak Otis Reddingen antzera abestu nahiko lukeela. Tira, bien ahotsen artean dagoen aldea ez da txikia…dena den, nork behar du eztarria landu […]


Eguazten berezia atzo Bergarako ludotekaren eskutik | Jardun Euskara Elkartea\nEguazten berezia atzo Bergarako ludotekaren eskutik\nAtzo, asteazkena, ekitaldi berezia antolatu zuen Bergarako ludotekak ‘Eguaztenak azokan’ egitasmoaren harira. Haur eta guraso asko hurbildu ziren Oxirondoko gune librera ‘Lapurretak’ izeneko ikuskizuna ikustera. Baina horretaz gain ludotekan bestelako ekintza batzuk ere egin zituzten bertako haurrentzako eta gerturatu nahi izan zuten guztientzako.\nArratsaldeko bostetan hasi zuten egun berezia ludotekan. Aurpegiak margotzen eta jolasten ibili eta gero, Zigor Ozpinen eskutik seietan hasi zen pailazo ikuskizuna ikustera joan ziren libre gunera. Malabarak, ilusio optikoa, antzerkia eta umorea nahasten zuen obra ederraz disfrutatu zuten bertan zeuden haur, hezitzaile, guraso eta aiton-amonek.\nIkuskizuna bukatu zenean ludotekara itzuli ziren eta hainbat talde-jolas egin zituzten eta beste batzuk berriz, margotzen ibili ziren. Orokorrean, egun borobila izan zela esan daiteke eta ludotekako hezitzaileak eta Jardun bera oso pozik dago ekitaldiak izan zuen erantzunarekin.\nLudotekara hurbiltzeko aukera paregabea izan zen atzokoa. Beraz, aurrerantzean bertara etortzeko gonbidapena luzatu nahi diegu Bergarako haur guztiei.\nErrigorako otarrak 2018/10/22 jardun\nBBAX taldearen kontzertua 2018/10/19 jardun\nHalabedi Irratian Mikel Lacalleren iritzia Iruña-Veleiaz 2018/10/19 elexpuru\n“Iruña-Veleia tiene trampa”, Gontzal Fontaneda Naiz-en 2018/10/18 elexpuru\nEuskaraldiaz mintzodromoa 2018/10/18 jardun\nKOLAX Txapada erradikala eta 5 txapa alea. 2018/10/17 kolax\nOsintxuko ludotekan ekintza ugari 2018/10/16 jardun\nKamarada dokumentalaren proiekzioa egitea nahi izan ezkero 2018/10/16 Intxorta 1937 Kultur Elkartea\nHAUS OF BEATS 133 2018/10/15 Haus of Beats Txapa Irratia\nKamarada dokumentalaren aurkezpena Arrasaten 2018/10/11 Intxorta 1937 Kultur Elkartea\nAlberto Iñurrategiren solasaldia\nBBAX taldearen kontzertua\nOsintxuko ludotekan ekintza ugari


Langabe talde batek Arrasateko enplegu bulegoaren aurrean eman du gaua - Debagoiena - Goiena.eus\nLangabe talde batek Arrasateko enplegu bulegoaren aurrean eman du gaua\nGoiatz Arana 2009-09-01 14:43\nEnplegu tailerretarako eskaera orriak aurkezteko eguna izan da gaur, martitzena, eta langabezian daudenek ez dute aukera hori pasatzen utzi nahi izan. Formazioa eta lana eman, kontratua egin eta soldata ordainduko zaie aukeratuak izaten direnei, urtebetez. Programa urriaren 5ean jarriko da martxan.\nGoizeko bederatzietan zabaltzen ditu ateak Arrasateko enplegu bulegoak, baina dezente lehenagotik ilara luzea osatu da gaur haren atarian. Batzuk hantxe eman dute gaua: hondartzako aulkian eserita, berriketan eta kartetan.\nEnplegu tailerretarako eskaera orriak bete eta aurkezteko eguna zen gaurkoa. Aukeratuak izaten direnek goizetan ikasi eta arratsaldetan lan egingo dute (sukaldaritzan, eraikinen eta hiri altzarien mantenuan edo energia berriztagarrietan), urtebeteko kontratua izango dute eta 900 euro inguru kobratuko dituzte. Gisa honetako kontratuei "kontratu zaborra" deitu izan zaie, baina gaur asko dira halako bat sinatu nahiko luketenak. Langabezian daudenak ez daude, ez, aukera galtzeko.\nAskotarikoen artean, emakume bat aurkitu dugu: bi eskaera-orri hartu ditu, berarentzako bat eta senarrarentzako bestea. Eurek lanik ez-eta umezainari oporrak eman dizkiote, noski; eta hantxe zen semea ere, amaren besoetan.\nBeste emakume bat semeari ilaran lekua gordetzera joan da. Ia negarrez, une zailak bizi dituztela kontatu digu: "semea langabezian dago, aitak pentsio minimoa jasotzen du eta etxean ez dugu beste diru-sarrerarik".\nUrriaren 5en jarriko dira martxan\nMankomunitateak bultzatu du programa, INEMek subentzionatu du eta Udalek ere jarriko dute dirua. 25 urtetik gora dituzten eta lan barik dauden debagoiendarrei dago zuzenduta programa. 75 eskari jasotzea zen hasierako asmoa baina egitasmoak zer nolako harrera izan duen ikusirik, hasierako muga hori kendu eta eskakizun denak jaso dituzte, 300 baino gehiago. Lehen hautaketa egindakoan, aurrera egiteko aukeratutakoei gutun bat bidaliko diete etxera, irailaren 14a baino lehen, eta hurrengo urratsa zein izango den azalduko diete. Azkeneraino iristen diren 35 lagunak urriaren 5ean hasiko dira ikasten eta lanean.


K.a. 218. urtean Hanibalen gudarosteak balentria handia –eta estrategikoki oso eraginkorra– egin zuen Alpeak zeharkatuz. Baina zer ibilbide egin zuten mendilerroa gainditzeko? Gavin de Beer (1899-1972) enbriologoa izan zen kartagoarraren soldadu, zaldi eta elefanteek Traversette pasabidea (3.000 m inguru) erabili zutela proposatzen lehena.\nTorontoko York Unibertsitateko Bill Mahaney buru duen ikerlari taldeak tesi hori egiaztatu du orain. Garai horretan Traversettetik gertu animalia gorozki pilaketa masiboa izan zela ikusi dute, kartagoar zalditeriak eragindakoa. Gorozkiak, jakina, berehala desagertu ziren, baina mikrobiologoek aztertu ahal izan duten aztarna utzi zuten: milaka urtez bizi ohi diren klostridia bakterioak. “Zomorro horietan, zehazki, inbasio punikoen garaiko marka genetikoa topatu dugu”, Archaeometry aldizkarian adierazi dutenez.


Zea Mays Hendaiako ikastolaren alde | Euskal Herria | KAZETA\n2022 EKA. 23 - 11:15h\nZea Mays Hendaiako ikastolaren alde\nHendaiako Gure Ikastolak bere 50 urteak ekainaren 25ean ospatuko ditu, kantu, bertsu, bazkari eta kontzertuekin.\nGeldialdi baten ondotik, Zea Mays eszenara itzuli da eta Hendaian ere izanen da laukote bizkaitarra. (Aritz LOIOLA | FOKU)\nLarunbat honetan, ekainaren 25ean, Hendaiako Gure Ikastolak bere 50 urteak ospatuko ditu. Opari eder batekin heldu da, gomita nagusia Zea Mays delako.\nZea Mays taldeak 4 hilabeteko etenaldia ukan zuen, Aiora Renteria kantariaren osasun arazoengatik. Taldearen itzulera joan den apirilaren 9an izan zen, Bilboko Santana aretoan. Geroztik, kontzertuak egiten segitu dute, eta larunbat honetan Hendaiako Gure Ikastolaren 50. urtemugako ospakizunetan izanen dira. Ondotik kontzertuak segituko dituzte, Arrigorriagan, Laudion edo Itsasun adibidez.\nHendaiako ospakizunean, Zea Maysen kontzertua Gaztelu aretoko goiko gelan zazpietan hasiko da eta talde bizkaitarraren ondotik Matraka Band izanen da. Horrez gain, ikastolak bazkari bat, bertsuak eta animazioak antolatu ditu. Eguna taloekin hasiko da, ondotik ikasleen kantuak eta bertsuak izanen dira eguerditan, eta gero haurrentzat jokoak antolatuko dituzte. Egitarau osoa Gaztelu aretoaren inguruan iraganen da.\nHendaiako Gure Ikastola 1971ko irailaren 15ean sortu zen, euskarazko hezkuntza proposatzeko. Ikastola ttikia handia bilakatu da, gaur egun 250 familia inguruk Gure Ikastolan haurrak badituztelako.


Mafia eta Estatu italiarra gerran zirenean | Mundo | Naiz\n23 MAY. 2022 - 06:05h\n1992ko maiatzaren 23an, gaur 30 urte Cosa Nostrak Giovanni Falcone epailea hil zuen, ikaragarrizko atentatu baten ondorioz. Une oso garrantzitsuan gertatu zen, egun hartan Legebiltzarra Errepublikako presidentea nor izango zen erabakitzen ari zelako.\nAutobidean eragindako leherketak bost pertsona hil zituen, tartean epailea eta bere emaztea. (Wikimedia Commons)\n500 kiloko lehergailu bat, autobidearen azpian. Bost hildako, eta horiekin batera gerra adierazpena. Eta leku bat, Capaci, Palermotik oso gertu. Italian oso jende gutxik zekien herritxo hori kokatzen, 1992ko maiatzaren 23a heldu zen arte. Aldiz, atentatuaren biktima ezin ospetsuagoa zen, mafiaren kontra irabazi zuen Giovanni Falcone epailea.\nInoiz ez zuen galtzen Cosa Nostrak, Falcone agertu aurretik. Beti detailetxo batek, lege idatzian ala epaiketetan, ikertzaileen lana ezabatzen zuen. «Mafia? Ez da ezer, tira», edo «komunisten asmakizuna da» sarri entzuten zen, eta horren ildotik dena poliki-poliki ahazten hasten zen.\nDon Vito Corleone, ‘Il Padrino’-ren protagonista alegia, ez zen asmatutako norbait, ez eta gutxiagorik ere. Agian karikatura bat, baina pertsonaiaren nortasunaren adierazgarria: tentagarria eta aldi berean krudela, alde batean lagungarri eta bestean mendekuzale. Michael, bere semea, oso desberdina zen, nahiz eta betidanik mafiako kide izan. «Baztertu ezin izango duen proposamena eskainiko diot», betirako esaldi bat.\nFinean, Cosa Nostra ez zen bakarrik bibotedun siziliar talde bat, bizimodu bat baizik. Gaur egun ere, bururatzen zaidana karikatura da batez ere: Falconek dena susmatu zuen, lankide batzuekin, ‘Palermoko pool’-a.\nSekulako makroepaiketa bultzatu zuen eta espetxera bidaliko zituen ehunka mafiazale, ehunka ‘boss’. Epaiketa hori izango zen Falconeren benetako zigorra, Capaciko ekintza gertatu arte. Italiarentzat, gainera, oso momentu erabakigarrian.\n«Kriminalitatea gehi adimena gehi isiltasuna». Nola definitu daiteke mafia? Hau da deskripzioa, Tommaso Buscettak, ‘boss’ handienetako batek, egina. Eta isiltasun hori, benetako mafiarena, ez da soilik isiltasuna; italieraz ‘omertà’ da hitza, eta zinez zaila da itzultzea.\nOmertà, zer da? Denaren jakitun izan arren, isilik geratzea. Eta jakitea, zer? Ba, esaterako, kalean gertatu den tiroketa bat mafiako kideen artekoa izan dela, edota lan egiteko aldeko ‘boss’ bati diru asko eman behar diozula. Baina beti ahoa itxita. «Luca Brasik arrainekin hitz egingo du», ‘Il padrino’-tik beste esaldi ahaztezin bat: Luca Brasi mafiazalea hil zela adierazi nahi zuen.\n(Tomasso Buscetta, 1994. urteko epaiketa batean)\nTommaso Buscetta, aipatu bezala, ‘boss’-ik garrantsitsuenetako bat zen. Ez zuen Luca Brasiren amaiera berdina izan, baina mafiak hamaika familiakide hil zituen, batez ere Polizia eta epaileekin hitz egiten hasi ondoren. Damutu egin zen, ‘bi munduen boss-a’, Buscettaren ezizena, Hego Amerikan bizi zelako.\nHitz egin nahi zuen, eta entzuteko prest zegoen Giovanni Falcone. Palermokoa zen, epailea, La Kalsa auzokoa: ‘Kalsa’ hitz arabiarra da, ‘garbia’ esan nahi duena. Eta egia esan, turismoari begira, etxeak, elizak eta jauregiak arabiarrak direla dirudi. Azken batean estilo nahasketa handia du Palermok: arabiarra, normandarra, Aragoikoa...\nFalconeren lagunik estuenetako bat beste epaile bat bihurtuko zen: Paolo Borsellino. Bera ere La Kalsa-koa, mafiak sustrai sakonak jarriak zituen auzokoa. Baina hau beste istorio bat da, eta beste atentatu bat izango da.\n«Buscettak fenomenoaren ikuspegi globala eman zigun, hizkuntza bat, kode bat», esango zuen epaileak elkarrizketa batean\n«Buscetta ezagutu baino lehen –Giovanni Falconek azaldu zuen, ‘La Repubblica’ egunkariaren elkarrizketa batean– mafiari buruz azaleko ideia genuen. Berari esker Cosa Nostraren barrura begiratzen hasi ginen. Buscettak fenomenoaren ikuspegi globala eman zigun, eta ezinbesteko interpretazio bat eman zigun: hizkuntza bat, kode bat. Guretzat, keinuz hitz egin beharrik gabe turkiarrekin solastatzeko aukera ematen dizun hizkuntza irakaslea bezalakoa izango zen».\n1986ko otsailaren 10ean Palermoko Auzitegian mafiaren kontrako makroepaiketa hasi zen: sei urte eta gero Falconek, kasu hartan fiskalak, irabaziko zuen eta ehunka mafiako kideri espetxe zigorrak ezarriko zitzaizkien.\nIkur eta xede\nPalermoko epailea ikur bihurtu zen, nahiz eta prozesua oso zaila izan zen. Siziliako gizartean, egia esan, denak ez zeuden horrekin pozik; izan ere, askori mafiak babesa ematen zion, edo lanpostu bat. Horregatik italieraz Cosa Nostraren beste ezizen bat ‘La Piovra’ (‘Olagarroa’) zen, edonora iristeko ahalmena zuelako. Dena isilaraz dezakeen animalia.\nLa Kalsako fiskala, bestalde, oso gizon mediatikoa zen. Eraginkorra ere bai, telebistako programetan parte hartzen zuen, esate baterako. Falconeren aurpegi bizarduna, errespetua eragiten zuen itxura, begiak beti apurtxo bat triste, laster Italiako edozein etxetan ezagutuko zuten.\nBaina Falconek inoiz ez zuen bere arrakastak gozatzerik izango. Epailearen kontra ez zegoen soilik mafia, baizik eta politikaren munduaren parte handi bat ere bai, Cosa Nostrarekin lotura oso sakonak eta banaezinak zituelako: Kristau Demokrazia, esaterako, bai Sizilian eta baita «kontinentean» ere.\nBalea Zuriaren (KD-ko ezizena) ordezkari batzuk nabarmen mafiazaleak ziren, Erromako Legebiltzarrean eta Gobernuan ere. Horietako bat Salvo Lima zen, 1992ko martxoan Cosa Nostraren talde batek hil zuena, Palermon bertan: makroepaiketa bukatu eta gero, hain zuzen ere. Falconeren kontrako porrotak prezio bat zekarren, mafiak babes politikoa galdu zuelako: Salvo Limaren gorpua, Mondelloko hondartzaren parean.\nZerbait mugitzen ari zen, eta hurrengo pausoa, hurrengo xedea, Falcone izango zen. ‘L'attentatùni’, atentatu handia, prest zegoen.\n1992. urteak Italiarentzat inflexio puntua ekarriko zuen. Milanetik agertoki politikoa irauli zen, apirileko hauteskunde orokorretan Kristau Demokraziak beherakada handia izan zuen eta Errepublikako presidente Francesco Cossigak dimisioa eman zuen. Ustekabeko unea zen, Italiako Estatua biolin baten oso tenkatutako korda baten antzerakoa zen, oso gutxi falta zen musika tresna txikitzeko, zarata handia ateraz. Adituen arabera aldaketa horiek Bigarren Errepublika sortu zuten.\nCossigaren dimisioak Quirinaleko hauteskundeak aurreratu zituen. 1992ko uztailean izan behar zuten, baina gauzak hala egonda maiatzera aurreratu ziren, Parlamentu guztiz berritu eta kontrola ezinean.\nKristau Demokraziak berriro ere bere ordezkari bat nahi zuen, Francesco Cossigari lekukoa hartuko ziona. Faborito nagusia Giulio Andreotti zen, agertoki politikoaren gizonik trebeena: ‘Il divo Giulio’ zazpi aldiz lehen ministro izana zen, eta 34 aldiz ministro (besteak beste Ekonomiakoa, Barnekoa eta Kanpo Arazoetakoa). Botere erraldoia bildua zuen, baina aldi berean estilo arin eta ironikoaz garatuz: liburuak idazten zituen eta umorezko telebista saioetan hartzen zuen parte.\nUltrakatolikoa, ultrakontserbadorea eta ultramakiabelikoa, Henry Kissinger AEBetako Estatu ordezkariaren oso lagun estua zen. Gaur arte Andreottiren esaldi pare bat buruz ikasten dira Italian, ‘Ave Maria’-ren moduan: ‘Il potere logora chi non ce l'ha’ (Boterea ez daukanak higatzen du) eta ‘Pensar male è peccato, ma spesso si indovina’ (Gaizki pentsatzea bekatu bat da, baina maiz asmatzen da).\nEgia esan Andreottiri buruz bazen gaizki pentsatzea. Ikerketa batzuek mafiarekin zituen loturak seinalatzen zituzten eta oro har ustelkeriaren ikur bat zen, baina 1992ko maiatzean berriro ere lehen ministroa genuen.\nKristau Demokraziaren estrategia, Quirinaleko hauteskunde hauetarako, ondo zehaztua zen. Andreottiren izena arriskutsuegia zen, beraz bestelako hautagai bat ere beharrezkoa zen lehian. Esate baterako, Arnaldo Forlani, KDko idazkaria. Ezizenak benetako pertsonaren erradiografia bat direla aipatu ohi da, eta Forlanirenean betetzen da aipua: ‘Coniglio mannaro’, ‘Gizon-untxia’. Ez zen ‘gizon-otsoa’, agintari beldurtia eta txikia baizik.\nMaiatzaren 13an abiatu ziren Quirinalerako hauteskundeak. Ohi bezala, hasieran akordiorik ez zen, baina 16an dagoeneko Forlaniri ehunka boto eman zizkion Legebiltzarrak. Ehunka, bai, baina ez nahikoak.\nKristau Demokrazia ez zen ohartu Legebiltzarra guztiz desberdina zela, alderdi berri batzuk bertan zirelako: Liga Norte esate baterako, edo Erradikalak, ‘antisistemak’, labur esateagatik. Beraz, betiko jokoek, betiko trikimailuek, jada ez zuten balio.\nGiovanni Brusca, botoia sakatu zuena\nEstatuaren eta Kristau Demokraziaren kontra zegoen mafia, baina barneko gatazka bat ere bazuen. Corleone-ko familiek, azkenik, irabaziko zuten eta «buruen buru» gisa Salvatore Riinak kudeatuko zituen kudeatu beharrekoak: bere alboan Bernardo Provenzano, Luciano Liggio eta Leoluca Bagarella taldekideak zeuden, besteak beste.\nFalconek bere bizitzaz ordaindu beharko zuen, baina honezkero fiskala ez zen Palermon bizi: Erroman lan berri bat eskaini zioten, ‘auzi penalen zuzendari’ gisa, Justizia ministroaren babesaz. Asteburuetan itzultzen zen etxera, hegaldi pribatuan, eta oso jende gutxik ezagutzen zituen bere mugimenduak. Mafiak, esaterako.\nBotoia sakatu zuen Brusca errukirik gabeko gizona zen: beste mafiakide baten semea hil eta gorpua azidoz beteriko kupela batean desagerrarazi zuen\nLogistikoki dena prest zegoen; Giovanni Brusca izango zen ekintzaren arduradun. ‘Boss’-ak autopistaren azpian zegoen lehergailuaren kontrolagailua zeraman, itxoitea baino ez zegoen. Oso tipo zuzena zen Brusca: errukirik gabe beste mafiakide baten semea, Giuseppe Di Matteo, hil zuen, eta umearen gorpua azidoz betetako kupela batean desagertarazi zuen.\nFalconeren autoa Punta Raisiko aireportutik atera zen, 17.58an Bruscak botoia sakatu zuen, eta autobidea hankaz gora jarri zuen 500 kiloko lehergailuak. Epailea, bere emazte Francesca Morvillo eta hiru poliziakide hil ziren.\n(Falcone eta Morvillo; biak hil ziren atentatuan. Argazkia. Wikimedia Commons)\nEgun berean, Erroman, Legebiltzarrean, parlamentariek ezin izan zuten akordiorik lortu Errepublikako presidentea izendatzeko. Baina Capacitik etorri zen albisteak hauteskundeak bultzatuko zituen: Quirinalera ez ziren joango ez Andreotti ez eta Forlani ere, baizik eta Oscar Luigi Scalfaro, Kristau Demokraziaren beste ordezkari bat. Novarako abokatu ohia ultrakatolikoa zen, Andreotti bezala, eta zazpi urte nahiko nahasiak igaroko zituen, Berlusconiren gorakada eta ezegonkortasuna zirela medio.\nCapaciko atentatuaren biktimen hileta giroa oso gogorra izango zen. Hildako poliziakide baten alargunak, Rosaria Costak, negarrez, mafiako kideei mintzo honela esango zuen: «Nik barkatuko zaituztet, baina belauniko jarri beharko duzue».\nFalconeren hilketa ahaztezin bilakatu da. Une hartan bazirudien mafiak gerra irabazia zuela. Epaileak jakin bazekien zein izango zen bere patua.\nEl Parlamento Europeo investiga si la mafia puede estar obteniendo fondos europeos en Italia\nAntimafia registra la redacción de la RAI tras un programa sobre la muerte del juez Falcone


Malagako Carlos Haya ospitaleak tratamendu aitzindaria aplikatu du gibeleko gaixo larrien egoera hobetzeko | Consumer\nMalagako Carlos Haya ospitaleak tratamendu aitzindaria aplikatu du gibeleko gaixo larrien egoera hobetzeko\nHemodialisi-saioak dira, gibel gaixoa desintoxikatzen dutenak eta transplantatu arte laguntzen dutenak.\narabera: Larunbata, 2004ko apirilaren 24a\nMalagako Carlos Haya ospitaleak tratamendu berri bat du, eta egoera larrian dauden gibeleko paziente akutuei eta kronikoei hobetzeko aukera ematen die. Teknika horren bidez, hemodialisi-saio batzuk egiten dira, gaixo dagoen gibela desintoxikatzeko, eta, konplikaziorik sortzen ez bada, pazientearen egoera hobetzen da behar duen gibeleko transplantea jaso arte.\nTerapia horrek ez du sendatzen, baina alternatiba bat eskaintzen du gaixoa transplantatzen den bitartean -gibeleko eritasun kronikoa gertatzen da- edo gibela bera birsortzen den bitartean, akats akuturen bat gertatzen denean, adibidez, hepatitis fulminante batek edo perretxikoak jateak eragindako intoxikazio batek.\nTratamendua dagoeneko 27 pazientek jaso dute, eta modu koordinatuan aplikatzen dute Carlos Hayako Medikuntza Intentsiboko eta Digestio Aparatuko zerbitzuek. Metodo horri albumina bidezko dialisi-MARS sistema deritzo, eta zirkuitu gehigarri bat tartekatzen da, albumina kantitate jakin bat zirkulatzen duena (proteina horrek erraztu egiten du pazientearen odoletik partikula asko ateratzea), eta gibel gaixoa arazteko aukera ematen du.\n“Metodo horrek gaitzik sendatzen ez badu ere eta gehienetan kaltea konpontzeko gai ez bada ere, gaixoaren narriadura geldiarazi eta egonkortu egin dezake”, azaldu zuen Manuel Herrerak, Carlos Hayako ZIUko mediku intentsiboak. Beste abantaila bat da tratamenduak hobetu egiten duela pazientearen egoera, eta José María Moreno digestio-zerbitzuko buru klinikoak esan zuenez, “berme gehiagorekin itxaroten du transplantatzea behar duen gibela iritsi arte”.\nOnura horiek gorabehera, bi adituek adierazi zuten talde espezifiko eta hautatu batek bakarrik duela gibeleko hemodialisi-mota horren onura. “Ez dugu itxaropen faltsurik sortu nahi. Tratamendua ez dago pentsatuta gibeleko gaixo guztientzat, baina egia da hori jasotzen dutenek sendatzeko aukera handiagoa dutela”, esan zuen Moreno doktoreak.\nhemodiálisis-eu higado-eu pacientes-eu


barren.eus - Munduko mendi jarduera onena saritzen duen Urrezko Pioleta irabazteko hautagaien artean da Aritza Monasterio\nMunduko mendi jarduera onena saritzen duen Urrezko Pioleta irabazteko hautagaien artean da Aritza Monasterio\nArgitaratua: 2018-06-18 10:48\nMendiko ekintza handi eta gogoangarrienak saritzen ditu Piolet d'Or edo Urrezko Pioleta izeneko sari prestigiotsuak. 2018koa irabazteko 58 mendi jarduera daude hautagaien zerrendan. Horietako bat da Aritza Monasterio elgoibartarrak eta Alik Berg kanadarrak Peruko Hualcan mendian (6.122 m.) zabaldu zuten bidea.\nAlpinismoaren balioak nabarmentzea eta zabaltzea ditu xede Urrezko Pioleta sariak. Urtean zehar eginiko mendi espedizio aipagarrienaren protagonistek jaso ohi dute. 1991n jaio zen Guy Chaumereuil eta Jean-Claude Marnier frantziarren eskutik. Gaur egun alpinismoaren jai gorena da.\n• Urrezko Pioleta irabazteko 58 hautagai\n2017ko hainbat mendi ekintza aztertu ostean, 58 daude Urrezko Pioletaren 26. edizioa eskuratzeko hautagaien zerrendan. Mendiak igotzeko estiloak edo moduak eta erabilitako baliabideek tontorrera igotzeak berak baino garrantzi handiagoa dute alpinismo modernoan, eta ezaugarri horiekin bat egiten duten jarduerak aukeratu ditu Urrezko Pioleteko epaimahaiak. Nepal, India eta Pakistango mendietan eginiko jarduerak dira gehienak, baina hautagaien artean daude Alaskan, Kanadan, Antartikan, Groenlandian, Patagonian, Alpeetan edo Peruko Alpeetan eginiko jarduerak ere. Horien artean da Aritza Monasterio elgoibartarrak eta Alik Berg kanadarrak Peruko Nevado Hualcan mendian (6.122 m.) zabaldu zuten bidea. 1.000 metroko bidea ireki zuten mendiaren ipar horman, 2017ko uztailean. Nadie sabe nada (ED1, M6, 85º, VI) izena jarri zioten inork igo gabeko hormatzarrean zabaldutako bide berriari.\nEkainaren amaiera aldera jakinaraziko dute Urrezko Pioletaren irabazlea zein den. Sari banaketa ekitaldia, baina, irailaren 20tik 23ra bitartean egingo dute Polonian, Ladek Mountain jaialdiaren baitan. Frantziatik kanpo egingo duten estreinako aldia izango da aurtengo sari banaketa ekitaldia.\nAritza Monasteriok bide berria ireki du Nevado Hualcan mendian, Peruko Andeetan (2017-11-28)\nAritza Monasterio ‘Mondo Difficile’ telebista saioan agertu da (2019-09-14)\nGuardia Zibilak Aritza Monasterio mendizalea jipoitu duela dio Amnistiaren Aldeko Mugimenduak (2007-05-24)\nAritza Monasterio saritu du Espainiako Mendizale Federazioak (2017-01-22)\nBide berria ireki du Aritza Monasteriok Peruko Rondoy mendian (2006-11-06)


Garestik Gasteizera, apirilaren 4tik 14ra egingo da Korrika | El Correo\nZurekinGarestik Gasteizera, apirilaren 4tik 14ra egingo da Korrika\nGarestik Gasteizera, apirilaren 4tik 14ra egingo da Korrika\n21. Korrikaren bideo promozionala.\n'Klika' lelopean, euskararen aldeko hautua egindakoen omenez antolatu dute euskararen aldeko ekimena. Zehazki, Txillardegi omenduko dute edizio honetan, kulturan, euskalgintzan eta pentsamenduan ekarri zuen aldaketagatik\nAMALIA IBARGUTXI Jueves, 8 noviembre 2018, 00:22\nApirilaren 4tik 14ra egingo da Korrika, Gares abiapuntu eta Gasteiz helmuga hartuta. Euskal Herri osoan barrena eramango dute euskararen aldeko lasterketa, 'Klika' lelopean. Euskararen aldeko hautua egin eta «euskararen aroarekin bat egiteko deian» parte hartuko dutenen omenez. Hain zuzen ere, Txillardegi omenduko dute edizio honetan, kulturan, euskalgintzan eta pentsamenduan ekarri zuen aldaketa, hain zuzen.\nAsier Amondo Korrikaren arduradunak emandako azalpenen arabera, «klika egitea aukera bat hartzea da, euskararen aukera hartzea», eta mezua erabat lotuta dago, beraz, Euskaraldiarekin eta hizkuntza ohituren aldaketarekin. «Konpromisoak hartzeko garaia» dela nabarmendu du Amondok.\nJose Luis Alvarez Enparantza 'Txillardegi' zenak ere, bere garaian 'klika' egin zuela azaldu dute, eta horrela bultzatu zuela «jarrera aldaketa kulturan, euskalgintzan, pentsamenduan, politikan... Horrexegatik eta Txillardegik euskara batuaren sorreran izan zuen funtsezko paperagatik» erabaki dute AEK-k eta Korrikak Txillardegi omentzea.\nDonostiako San Telmo Museoan aurkeztu du AEK-k Korrikaren 21. edizioa. Agerraldian azaldu dutenez, Gasteizen bertan jakingo da Korrikaren lekuko barruan eramango duten mezuaren egilea. Mertxe Mugika AEKren koordinatzaile nagusiaren esanetan, «hasierako helburu bikoitzari eusten dio» euskararen aldeko ekimenak: «babes ekonomikoa lortzea eta euskararen aldekotasuna sustatzea». Ildo horretan, euskaltegiei bideratzen zaizkien baliabideak oraindik «ez nahikoak» direla ere gogorarazi du Mugikak, «aurrerapausoak eman direla» aitortu badu ere.\nHiztunen aktibazioaz ere mintzatu da Mugika, helduengan jarriz arreta. «Ezinbestekoa da helduen espazioek euskaraz funtzionatzea», eta horretarako, erritmoak azkartzea eta aliantza estrategikoak egitea giltzarriak direla adierazi du. AEKren helburua euskaraz bizitzea izanik, «erronka globaltzat» hartzen omen dute, eta horretan ari omen dira hasi berri den ikasturtean.\nHorretarako, «zinez sinesten dugu euskaltegietan, mintzapraktika egitasmoetan, euskararen planetako langileen artean, milaka eta milaka ahobizi eta belarriprest aterako direla», Euskaraldia ariketa soziala ere gogoan.\nGooglek bertan behera utzi du Huawei konpainiarekin zuen akordioa\nHarkaitz Canok 'Fakirraren ahotsa'-ren gaztelaniazko bertsioa aurkeztuko du gaur, Bilbon\nAraban Bai kanpainak euskara sustatzen duten establezimenduak eta bezeroak sarituko ditu Tuterako Argia ikastolak antolatuko du datorren urteko Nafarroa Oinez